
xk L'ultin ton al rive de Coopca, la 
storiche cooperative cjargnele che 
e riscje il faliment e di no tornà 
indaûr i sparagns depositàts di 
tante int a so non. 

Cualchidun al serîf che cheste e je 
le dimostrazion de fin dal "fasìn di 
bess61", ven a stài che un model 
di svilup furlan nol pues esisti o 
che al è condanàt de logjiche de 
globalizazion. 

xk Cheste teorie no e je vere. La 
cuistion e je invezit cuale che e je 
la clape dirigjente dal Friûl e lis sôs 
sieltis. 

sx Restìn tal cumierç: cui, se no la 
Regjon, aial dat vie libere ae nassite 
dal Outlet di Palme, al Tiare di Vilès 
o, plui in pigul - e nus ven di ridi sul 
picul - a ducj chei centris comerciài 
ator pal teritori furlan? E vie ciment 


Vinars di sere ai 7 di Novembar si è 
davuelte a Cividat li dal centri Sant 
Francesc la cunvigne intitulade 
“Fevelant di autonomie”, un dai 
incuintrisderassegne“GnotsFurlanis 
2014” organizàts de associazion La 
Grame, in chest càs organizàt adun 
cul Front Furlan e la pro loco di 
Cividat. La serade no jere dentri dal 
program di Laboratori di Autonomie, 
ma us è contìn par vie che l’argoment 
al è chel e parcè che son vignudis 
fûr robis interessantis. La forme e je 
stade ché di un incuintri-dibatit cul 
Europarlamentàr Herbert Dorfmann. 
Presints cun lui “daàr dal taulin” 
il conseîr regjonal de Slovenska 
Skupnost Igor Gabrovec e il conseîr 
provinciàl Federico Simeoni dal 
Front Furlan, il dut vuidat dal 
moderadér Giovanni Stocco. 

Tal s6 intervent Herbert Dorfmann, 
dopo un ricuart dai 25 agns de colade 
dal mûr di Berlin, al dîs chel che al 
è par lui la autonomie, ven a stài il 
principi de sussidiaretàt, dulà che 


x . 


ogni decision e à il plui pussibil 
jessi fate buine al nivel plui piçul, 
il plui pussibil dongje de int. Ma no 
je par fuarce il model miòr: e je une 
oportunitât. Al fâs di fat il confront 
cun la autonomie special di regjons 
tant che Trentin-Sud Tiròl e Friûâl, 
e une come la Sicilie, cun spesis 
aromai fûr di control. «La autonomie 


no puarte par fuarce bon stà», al dîs 

Dree Valcic 


su la tiere, vie lis buteghis di paîs e, 
tant che o sin, vie ancje lis scuelutis, 
lis ediculis, lis puestis. 

xk Se al fos pussibil, la politiche 
regjonàl, di campe o di diestre al 
è compagn, e metarès adun dut in 
cuatri o cinc comprensoris. E cJalait 
che la riforme dai ents locài e va in 
ché direzion. Il rest? Chés realtàt 
dai nestris paîs, di chei che ancjemò 
a tegnin dûr, che a restin a presidi 
de mont, de culine, dai cjamps, ce 
fin àno di fà? In non e par cont dal 
sparagn e de modernitàt dome une 
robe: sfantàsi. 

xk Po dopo, si metin a vaî pes 
plenis dai flums, e pes franis, e e 
rive la litanie: «Al mancje l'om che 
al tegni di cont il teritori». Fals e 
jesuitis. 


"Di besséi" al val dî che dome 


une classe politiche e dirigjenzial 
leade a plen cul so popul, cu la sô 
storie, e pues pensà al doman in mit 
propositîf, util e onest. «Cui isal 
chel pari che, se so fi i domande un 
pan, i darà un clap, se i domande un 
pes 1 darà un sarpint» al è scrit tal 
Vanzeli. Cussì al dovarès jessi ancje 
pai nestris sorestants e no invezit 
cjalà dome al partît o ae sachete. 
Di front ae crisi, il Friùl al domande 
clarece e no si fide masse des 
promessis. O crôt che no sedi 
dome une cuistion di bégs, ma di 
democrazie. 

x% Par lâ indenant al val savat 
viers dulà che o nin: une code 
pierdude di un sisteme Italie simpri 
plui disastràt o il centri di une gnove 
Europe che e pense e che e dopre 
il so cjàf par tiràsi fàr dal pantan? 


Dibatit a Cividat, 
l'Europarlamentar 
dal SVP Dorfmann: 


«autonomie 


No 


par fuarce 


positive: bisugne fâ robis di sest». 


Dree Venier 





HERBERT DORFMANN 


citant il resint libri dal professôr 
Gianfranco Cerea “Le autonomie 
speciali. Le vicende e i possibili 
sviluppi dell'altro regionalismo”, 
li che si fâs un confront jenfri il 


Pil des variis regjons in diviars 


periodos storics dulà che si viôt che 
dopo la “specialitât” cualchidune e à 
vuadagnât, aprofitant de oportunitât 
apont, e cualchidune pierdût. 

A la domande se al sarès pussibil 
e in ce maniere rivolzisi ae Union 
Europeane par viodi tutelAts i dirits 
de comunitàt furlane, par esempli 
te atuazion plene de leg 482 tal 
cjamp de scuele, al à dit che nol è di 
spietàsi cuissà ce in chest moment. 
No dome a son pocjis lis risorsis 
che si spindin pes lenghis storichis 
minorizadis rispiet a chés dai Stats 
che componin la UE, ma adiriture 
tancj membris a son contraris su la 


tutele, par pre di chei che a clamin 


Vué o vin une politiche regjonal 
pleade al prin aspiet, pal secont si 
à di movisi di corse. 

sk: Prime che al sedi masse tart 
parcè che, cemàt che al à dit Sergio 
Cecotti al laboratori di autonomie 
di Merét, i timps a corin svelts: te 
Europe de fin dal Stat-Nazion, di 
une bande al è il gnûf centralisim 
di Marine Le Pen, di ché altre l'ideàl 
de Scozie e de Catalogne. 

xk Daûrdiunsondaçdi Repubblica, 
plui dal 60% dai furlans al è pe 
indipendence dal stât talian. 
Cheste e je la verifiche di un umôr 
de nestre int, ma cussì al covente 
pôc e nuie, se no devente cussience 
e responsabilitât. 

“La Patrie" e sarà un imprest di 
cheste volontât ancje tal prossim 
an e fin cuant che al coventarà. I 


i “piçui nazionalisims”. 

Federico Simeoni al à fevelât in 
gjenerâl de situazion, avonde lamie, 
de autonomie dal Friûl fasint ancje 
un excursus storic sul Friûl e su 
cemût che si è rivàts ae situazion di 
vuè. 

Tal sô intervent, Igor Gabrovec 
fevelant di partîts autonomiscj di 
çoc furlanist, si è mostrât viert a une 
colaborazion, ma su la scjarsetât dal 
lôr podê al à dit che il probleme a 
son i furlans che e varessin di vê 
plui cussience di jessi popul e de lôr 
storie, «ma no son robis che a cressin 
in pôc timp». Come esempli al cite 
che in Regjon la scuasit totalitât 
dai 


in marilenghe cuant che a son in 


conseîrs furlans no fevelin 
Consei, par fevelâlu a sbreghebalon 
subit dopo al bar. A proposit di 
une elaborazion de autonomie che 
podarès vignî dai partîts talians, 
al sosten che ancje se organizâts a 
nivel locâl, chei a rispuindin simpri 
a logjichis romanis e duncje nol è di 
spietàsi cuissà ce. 

In code de serade, devant dai ospits, 
une barufe jenfri chei dal Front 
Furlan: di 


Simeoni, di ché altre il gnûf president 


une bande Federico 
Mirco Rossi cun daûr altris de sô 
stesse linee tal public. Propit la 
perfete spie dal parcè che in Friùl 
no vin un partît autonomist fuart e 


madîr: bulos! E 


CJALIN INDENANT Fi, 
VIERS LA EUROPE 


Par noaltris furlans al è strani fevelà 
di mâr e di puarts, cuasi che no 
fossin fîs di Aquilee che e jere un 
puart pardabon impuartant. E cussì, 
no si impensìn de impuartance che 
a àn te economie di vué, dulà che il 
disvilup di un paîs al partìs propit de 
capacitàt de sô rêt portuâl. 

O vin simpri pensât che la ferovie 
Pontebane e fos la strade naturâl 
de nestre economie. Just, ma se 
cheste linie viers il nestri marcjât di 
riferiment storic, il centri Europe, no 
pues contâ ancje su une vie maritime, 
o vin la ciertece di restâ çuets. 

O vin dite che Sant Zorç al podeve 
jessi lideâl, par vie de sô posizion 
gjeograficheepalcanâldicolegament 
al mâr, par meti in vore chest imprest, 


ma te realtât pal so disvilup a son 
stadis dome cjacaris. Ultime, e rive 
la gnove che, viodît che no si fasin 
i lavòrs di dragag, la destinazion dai 
containers e larà viers Monfalcon. 

E je come une matrioske russe: 
Monfalcon parsore di Sant Zorg, 
Triest su Monfalcon. Cheste e je le 
vision regjonâl unitarie. O disarès 
univoche, viodît che dutis lis stradis 
a menin al cjaf lûc julian. 

Visìnsi simpri che si trate di une 
realtàt assistude che no je rivade 
a metisi dacuardi cun Koper, une 
mangJadorie pai politic triestins, e 
no dome: une realtàt restade su la 
cjarte e che in tancj agns no è mai 
svolade in alt. 

Ce fà par salvale? Facil. Cjatà chei 
beats di furlans che i fasin cinture 
di salvament. Cemît? Disint che 
si scuen fa sinergjie fra il teritori 
produtîf furlan e il puart di Triest. 

A àn cjatàt ancje il non di cheste 
operazion: Il puart - Regjon, dulà che 
noaltris o produsìn e lôr a tetin. 

Ma se no rivin a metisi dacuardi 
nancje su lis nominis de autoritàt 
portual, se cence i bégs di Rome no 
rivin a movi un dét, parcè si varessial 
di fidasi di lôr? 

Miòr che si tegnin dome le 
Barcolane, che al puart o pensìn 
noaltris. E eè L’om di Buri 

David Zanirato 


DI UNE FOTO STORICHE DAL FONTANON (ARCHIVI SECAB) 


No son timps facii pe cooperazion in 
Friàl-Vignesie Julie: lis pachis che 
a stan cJapant lis Coop dal setòr de 
distribuzion a son sot il voi di duc]. 
Atenzion però a no gjeneralizà, 
parcè che esemplis di sucès no 
mancjin. Baste cjalà la Secab, la 
Cooperative energjetiche de Val de 
Bat, cooperative regjonal leader 
tal so cjamp di ativitàt. Un util di 
esercizi a fin 2013 di 833.033 euros; 
une produzion energjetiche di 44,6 
milions di kWh, cressude di 622 mil 
kWh rispiet al 2012 e sigurementri 
pal an in cors il dat al sarà ancjemò 
plui alt. Ma, soredut, boletis de lûs 
che a son ancje dal 56 par cent 
plui bassis a pet dai distributòrs 
concorints, puartant vantag pal socis 
di cirche un milion e 600 mil euros. 
Socis che a son cuasi tré mil, cun 
dipuesits di 7.224.874 euros. 

“Cun plui di cent agns di storie — 
al dîs il president de Secab, Luigi 
Cortolezzis — o vin savt costruî une 
societàt che e sa rapresentà al miòr 
la filosofie mutualistiche dal mont 
da cooperazion, che in CJargne al è 
simpri stàt fuart. Massime, o crodìn 
al principi de autoproduzion e dal 
autoguvier dal teritori dal pont di 
viste energetic”. Impensìnsi dal 


Invier passat, cuant che mieze mont 


dal Friûl e je restade cence corint par 
trê dîs par colpe des liniis saltadis 
cu la néf e pai arbui che a colavin 
sui cablis, e intant però te stesse 
mont sîs comuns no àn vude nissune 
rogne. Chesc] a jerin i comuns servîts 
propit de Secab. Che, tra l'altri, si 
è spindude ancje par judâ il gjestôr 
nazionâl a tirâsi di ca. 

“Come la nestre, a son tredis 
lis esperiencis di cooperazion 
energjetiche tal arc alpin talian — 
al spieghe Cortolezzis — un model 
vincent sotl'aspietpratic e economic, 
une cole pal teritori che o sin pronts 
a meti a disposizion di dut il rest de 
regjon”. 

Il probleme principàl a son lis rêts 
di distribuzion, che par chel che al 
inten la Secab a son di sô proprietàt, 
ma pal rest dal teritori al tocje passà 
propit midiant dal gjestòr nazionàl. 
E chest al podarès falu dome la 
Regjon, se e decît che al podarès 
jessi un invistiment inteligjent pal 
doman, in plui che une maniere par 
esercità la proprie autonomie. Dut al 
dipendarà dal gnûf Plan energjetic 
regjonal che, di ce che si spietisi, al 
varès di pontà un grum su lis fonts 
rinovabilis. 

“Dal sigàr, di bande nestre o 


podaressin ufrî competence e know- 

out — al fàs savé il president di 
Secab — metint in clàr dut câs 
che i beneficis pai utents no saran 
propit ai stes nivei che a àn cumò i 
socis de Val de Bût”. 

Tal stes timp, la cooperative e 
sta continuant a puartâ indevant il 
so progjet di eletrodot intierât cu la 
Carinzie, ancje in chest câs cuntune 
logjiche di sintiment che e ten dongje 
svilup e tutele dal ambient, no come 
cualchi progjet ben plui grues che la 
int di chestis vals no digjens. “O sin 
a bon — al comente Cortolezzis —, o 
stin spietant lis ultimis autorizazions 
di bande austriache e dopo o 
podarìn potenziâ il nestri sisteme di 
provision". 

In timps di invasions forestis tal 
cjamp dai servizis, une pussibilitât 
ulteriôr di disvilup pe Secab e ven 
da la aghe: di fat, une des centralinis 
idroeletrichis plui grandis che a 
son sul teritori, chê dal Fontanon 
di Tamau, e je la stesse che e 
furnìs l'acuedot de Val de Bût. “O 
sin vierts a dutis lis oportunitâts e 
aes colaborazion — al lasse intindi 
Cortolezzis —, dal rest tutele da la 
aghe e dal teritori a cjaminin pâr 
a pâr, e rispietant lis regulis des 
derivazion idropotabilis si pues fâ 


dut”. E 

Eletrodot 


Wurmlach-Samblâc. 
NICOrS 


straordenari 
al President da Republiche 


Firmat 


di cinc 


sindics cjargnei. 


Marta Vezzi 


Si torne a fevela dal eletrodot 
Wurmlach — Samblac e cheste volte 
in gracie di une iniziative impuarte 
cjapade di cinc sindics de Val de 
Bat: Zui, Curguvint, Paluce, Sudri 
e Tumieg. 

Il sindic di Zui, Battista Molinari, 
al à intiessude la tele convocant i 
sindics interessats al passag dal 
eletrodot par valutà insiemi la 
pussibilitàt di presentà un ricors 
pal anulament dal decret d.d. 


03.07.2014 dal Ministri dal ambient 


e de tutele dal teritori e dal mâr, che 





IL SINDIC DI ZUI, BATTISTA MOLINARI 


in pratiche al à dat judizi positîf di 
compatibilitàt ambientâl dal progjet 
‘“eletrodot Samblàc - Wurmlach”. 

Ducj i sindics si son cjatâts 
dacuardi di fà cuintri a chestis 
decisions e pôcs dîs fa a àn firmàt 
il ricors straordenari al President 
da Republiche prontàt dal avocat 
Francesco Marcolini di Tumieg. 

“Mi auguri - al dîs il sindic di Zui 
- che il ricors al vegni acetàt e che 
il progjet dal eletrodot aeri al vegni 
metàt in bande par simpri.” 

Ancje Massimo Mentil, sindic 
di Paluce, al conferme che “lis 
aministrazions  precedentis di 
Paluce a son simpri stadis contraris 
aleletrodot; e sarès une infrastruture 
che e larès a ruvinà ce che al è di 


primarie impuartance tal nestri 


teritori: l'ambient. E no varessin 
nissun benefici, e inmò mancul o 
podaressin pensà a cualsisedi forme 
di compensazion.” 

“Di bande di Curguvint — al dîs 
il sindic Luca Boschetti - mi tocje 
ringracià il sindic di Zui che al è 
partît in cheste iniziative. I ringracii 
chei altris sindics: fimalmentri o vin 
la voie di lâ indevant insiemi, di 
jessi unîts, e chest al è un pont di 
partence ancje pe prossime sfide de 
riforme dai ents locài.” 

Parune volte un grup di sindics al 
à cJjalat un pôc plui in là dal propri 
ortut e si è dat dongje! E je ancje une 
dimostrazion che il lavòr puartàt 
indevantin chescj agns dai Comitàts 
nol è stat fat dibant. I sindics a san 
che la int cjargnele plui di cualchi 
volte e je lade in place a bati i pugns 
cuintri un progjet che nol puarte 
nuie ni al teritori ni a la sô int, e 
che al va dome a vantag di cui che lu 


à proponît. Al è di sperà che la rose 


ZPIERI 





IL SINDIC DI ÇURÇUVINT, LUCA BOSCHETTI 


dai sindics si slargji e che magari 
une dì ducj i sindics de Cjargne si 
cjatin insiemi a scombati pe difese 
dal teritori, no dome pe cuistion 
eletrodot, ma ancje pe gjestion des 
aghis, pe gnove Comunitât e par 
dut chel che al rivuarde la difese 


de presince de int in mont. Il 

pês che a calin 





Linux 


A. 





Se za dopomai al fâs vignî i sgrisui 
lei e sintî a fevelà di "picule patrie", 
passìn drets ae "microscopiche". 
Parcè che se lis dimensions fisichis 
dal so teritori a restin compagnis (a 
dispiet, par altri, di istancis popolàrs 
che a domandin di timp di podé 
aderî), la sô autonomie e il so “pés” 
politic a son daûr a pierdi simpri 
plui...teren. Cundut dai leams tant 
strents tra i vertigs de Regjon e chei 
dal Guvier centràl... 

Il 2014 che si è dar a sierà nus 
à puartade une schirie di elements 
di riflession: il câs Latterie Friulane, 
ponte dal iceberg de assence di une 
politiche regjonal intal setôr dal lat 
e dai siei derivàts (di positîf al è che 
la vicende des Latariis e à intiziàt un 
cambiament positîf inte impostazion 
de bande di Coldiretti e Consorzio 
Agrario, che a àn scomengàt a operà 
fasint scuadre); la fusion — clamìnle 
cussì, cuntun eufemisim - tra la 
multiservizi Amga di Udin e la 
emiliane Hera, operazion che a tanc] 
(soredut esponents de oposizion in 
Comun a Udin) e je parude par altri 
pòc trasparent; la creazion di une 
sole societàt tra Venit - che al deten 
lamaiorance -e Friùl- Vignesie Julie, 
cu la fusion di Friulia Sgr e Veneto 
Sviluppo (di sotlineà che Friulia Sgr 
e jere stade individuade, par altri, 
par gJestî i previodàts fonts pension 
regjonai...). E fin chi o sin dome aes 
sorpresis de prime part dal an, che 
no podevin ciert finî li. 

Intai mês passats, fasint une 
panoramiche de situazion logjistiche 
regjonàl, o vevin evidenziàt cemît 
che l'aeropuart regjonal di Roncjis 
di Monfalcon al ves sielt di lâ 
indevant cu la proprie ativitàt, 
propri 
splendit cundut che dilunc dai agns 


mantignint il isolament 
si fossin cirudis aleancis cun altris 
aeropuarts, in primis cu la Save di 
Vignesie. I dineis continuis no àn 
prodot risultàts preseabii (a part 
la sorevivence in cjarie di un Cda 
e de struture gjestionàl), intant che 
Vignesie — midiant des progressivis 
aleancis cun Trevîs, Verone e, cumò, 
Brescia, e à continuàt il so plan di 
espansion. Moràl: di Roncjis furlans 


no ‘nt partissin plui, intant che i 


aeropuarts venits a son simpri plui 
plens. 

Par une ocasion — la enesime — 
pierdude, ve cumò al orizont une 
gnove oportunitàt, ma in chest càs 
no si sa trop positive: la idee di fondi 
intun unic pôl che al cjapi dentri il 
teritori dal Venit, dal Trentin, dal 
Friûl e de provincie di Triest dutis 
autostradals 


lis concessionariis 


locals. “Nus darès plui fuarce 
contratual pal acès al credit e pai 
apalts”, a sostegnin 1 promotòrs, e 
tra chei i sodisfats Tosi e Zaia, duc] 
i doi venits... Par Autovie Venete, 
che a son sot cu la dificile partide 
dal otigniment dai fimanziaments pe 
tierce corsie, al sarès cence dubi un 
balsims, sot chest profîl. Al reste 
però di viodi cualis consecuencis la 
creazion di cheste societàt e podarès 
vê pe Regjon, che in Autovie e à 
cJatàt fin cumò il propri bancomat, 
la proprie tesorarie, di là di une font 
di fimanziament par altris comparts 
dal belang regjonal (pensait, come 
che al è sucedt in passat, ai utii 
invistîts par esempli inte sanitàt). 
Al è dopo un altri aspiet, che cu 
la economie al à a ce fà in maniere 


indirete: il Friùl-Vignesie Julie 

si è viodût “gjavà” la Direzion 


scolastiche regjonàl, deventade 
une dipendence di Vignesie. Intun 
moment che si rimarche la simpri 
plui grande urgjence di une riforme 
che e pei simpri plui la scuele al 
individuazion 


teritori, ancje pe 


e la formazion di specifichis 
professionalitàts buinis pes aziendis 
locAls, al è un slontanament che 
nol pues no prejudicà la economie 
local. Che, di bande sô, in fin dai 
fats si è savude difindi ancje chest 
an, in gracie soredut de domande 
foreste. In cualchi câs (che si lei: 
Mangiarotti-Westinghouse) il rivà 
di aziendis o capitài forescj al à 
consintàt di mantignî sul teritori 
ativitàts produtivis (e puescj di 
vore), confermant che sul Friûl si 
pues ancjemò invistî. Almancul 
fin cuant che lis sieltis politichis 
no nus ridusaran a une dimension 
tant microscopiche di no rivà plui 
a jessi individuabile su la cJarte 


gjeopolitiche mondial. E 

AUTONOMIE E Une ciadree simpri 


plui carulade 








Alessia Cisorio Filca Cisl F-VJ 


Dal 2008 o lavori tant che operadore 
sindical intal distret de cjadree. 
Propit in chel distret une volte siòr e 
virtuòs clamât “triangul de cjadree”. 
Mi visi ancjemò cuant che mê mame 
mi contave de sô esperience di vore, 
di corieris e corieris che a partivin 
dai varis paîs de nestre provincie 
e ancje dal gno paîs di divignince, 
Pucinie, e des lungjis colonis che si 
formavin ai semafars, chés che vué a 
son tarondis, par rivà al lûc di lavôr. 

Intal 2008 si à scomengàt a sintî 
in mt ancjemò plui pesante la 
crisi ancje se, in realtat, il setôr de 
cJadree al à scomencàt a cricà intal 
2001. Tant al è vêr che za si jerin 
dopràts amortizadérs sociài tant che 
la Casse Integrazion Ordenarie, ma 
cul invît de bande des direzions 
aziendals di tignî dut scuindît e 
segret. 

O ai domandât tancj intervents 
di poie e di assistence ancje pes 
aziendis artesanis, tant numerosis 
inte zone e fondamentâls intal 


sisteme distretuàl par mandâ 


indenant la produzion. Aziendis, 


par altri, cence la pussibilitât de 
cuviertidure di amortizadôrs sociài. 
E je 


licenziaments che, a dut vué, no 


stade une falcidie di 


si son fermâts. E cetant numerosis 
che a son lis aziendis che a àn sierât 
lis antis par vie che a son falidis! 
Une vore. Masse! Effezeta, Fratelli 
Costantini, Imex, Ergos export, 
Forsedia, Idealsedia, e v.i. 

Ma dut chest al somee che nol vedi 
preocupât plui di tant lis istituzions. 
Ancje lis istituzions locâls no àn fat 
dut ce che al coventave fâ par che 
la Regjon si interessàs di plui di 
cheste situazion grave. 

Lis aziendis, par podê restâ sul 
marcjât,aànscomençâtadiversificâ. 
Cui che al voleve e al vûl restâ 
sul marcjât al à puartât la proprie 
produzion intune fasse di cualitât 
medi alte, specializant la proprie 
lavoranzie. Par chês personis che a 
vevin lavorât par agns e agnorums in 
lavorazions semplicis e ripetitivis al 
è stât pardabon problematic tornâ a 
metisi in zûc. Dut chest, però, al è 
stàt necessari par cjatà une gnove 

ocupazion. 

La strente creditizie e à agravat la 
situazion, fasintmanc]jà aes aziendis 
la licuiditàt. O soi impegnade cumò 
intun grant numar di vertencis 
sindicâls e legàls propit par podé 
recuperà lis retribuzions e lis buinis 
jessudis che a tocjin e che no son 
mai stadis erogadis. 

La robe che plui mi avilìs e je la 
pesantece de situazion che no fâs 
traviodi nissune ande di riprese. O 
sofrìs intal viodi il disconfuart des 
personis che a cirin dibant un puest 
di vore, lavòr tant indispensabil inte 
vite dai singui e des fameis! 

A esistin dut câs, par fortune, 
aziendis di riléf che a produsin, a 
invistissin e a dan lavôr ai propris 
dipendents e ancje ai artesans de 
zone. 

O stimi che al sedi plui che mai 
necessari pontà di gnûf i rifletòrs su 
ché “cJjadree” che aromai e criche, 
par fâle tornà di gnûf simbul di une 
virtàt produtive tant scJjassade di 
une crisi che e à fat pierdi plui o 
mancul la metàt dai assegnats al 
setòr! Al va fat dut il pussibil par 
costruî un pussibil futàr di lavòr, 
dant serenitàt e prospetive ae nestre 
int. 

Ancje jo, tant che mê mame, un 
doman o volarès contà a mê fie une 
storie fate di lavôr e di benstà. E 


FOTOVOLTAIC: BENEFICIS 
FISCÀI E TASSAZION 


La instalazion di un implant di 
fotovoltaic al compuarte diviersis 
consecuencis di ordin fiscal. 

DETRAZION FISCÂL 

Dopo de risoluzion 22/E dai 2 di 
Avrîl dal 2013 e Je stade dade la 
pussibilitàt di usufruî de detrazion 
fiscal pe ristruturazion dal 36%, 
cressude cumò al 50% fin ai 31 di 
Dicembar dal 2014, cun propueste 
di proroghe ai 31 di Dicembar dal 
2015 (stampon Leg di Stabilitàt 
2015). 

La risoluzion e aferme che ancje il 
fotovoltaic al pues Jessi cjapât dentri 
tra lis oparis finalizadis al otigniment 
di sparagns energjetics, cun rivuart 
particolar ae instalazion di implants 
basats sul implei des fonts rinovabilis 
di energjie, e duncje al pues beneficià 
de detrazion di impueste. 

La detrazion e compet ancje se al 
è presint il mecanisim dal scambi 
sul puest e dal ritîr dedicat. Invezit, 
e je la improibizion di ingrumA la 
eventuâl tarife di incentivazion cun 
determinadis altris misuris (e duncje 
ancje cu la detrazion che si à dit 
parsore). 

Intai ultins timps, la tarife di 
incentivazion e je cuasi lade a zero (il 
cussì clamât contribàt GSE) rindint 
tant plui conveniente la detrazion 
fiscâl, soredut dal moment che la 
detrazion e je passade dal 36% al 
50%, cuntun limit di spese che al 

è passat di 48.000 a 96.000 euros. 

Par podé beneficia de detrazion, la 
instalazion dal implant fotovoltaic e 
à di jessi fate essenzialmentri par 
fa front ai bisugns energjetics de 
abitazion (vena stài par ûs di cJase, di 
iluminazion, alimentazion di aparàts 
eletrics e v.i.) e duncje l'implant al 
à di jessi metàt in maniere direte al 
servizi de abitazion dal utent e nol à 
di vê potence superiòr a 20 kw. 

La documentazion di conservà par 
vê dirit ae detrazion e je ché che e 
comprove l’acuist e/o la instalazion 
dal implant a servizi di un edifici 
residenzial (fature). 

Intal câs di lavôrs in economie, 
si pues ancje detrai il sôl acuist dal 
material. 

Al è necessari ancje conservà la 
ricevude dal bonific dal paiament 
de spese, fat ai sens dal art. 16-bis, 
TUIR, là che al va ripuartàt il codig 
fiscal dal sogjet che al val gjoldi de 
detrazion e la partide IVZ / codig 
fiscal dal sogjet che al è fat a so 
favòr il bonific (cussì clamât bonific 
‘feveladòr” o “special”: doprà la 
modulistiche specifiche di ogni 
istitàt bancjari o ufici postàl). 

REDIT DIVIERS 

La tarife di 
(definide “cont energjie”) erogade 


incentivazion 


intai agns passts pai varis “Conts 
Energjie” (fin al cuart) e je francje di 
tassazion, stant che e ven assimilade 


a un contribàt a fonts pierdît. 

Al contrari, la eventual cuote di 
“vendite” (cession in rét de energjie 
prodote in ecès dar paiament di un 
corispetîf pai implants di potence 
< 20 kw cun contrat di vendite o 
cession in rét) si configure tant che 
un redit diviers e e va declarade e 
tassade. 

Il gnûf “Cuint Cont Energjie” al 
previòt la erogazion di doi diviers 
incentîfs: 

1. “Tarife 


pe energjie introdote in rét che e 


omnicomprensive”, 


derive di implants di potence fin a 
1 MW; e rapresente l'incentîf che al 
ven erogât dal GSE in relazion ae 
energjie introdote in rêt e e cJape 
dentri une cuote che di incentivazion 
e il corispetîf pe vendite de energjie 
al GSE. Cheste tarife si configure 
tant che corispetîf, e e va declarade 
e tassade. 

2. “Tarife premi” pe energjie nete 
à il fin di 


sburtà il produtôr a doprà la energjie 


consumade in sît, che e 


prodote, incressint il sparagn che il 
stes al oten za cence cuistà energjie 
eletriche. Si pues ecuiparàlu ae 
tarife di incentivazion dai precedents 
conts energjie e par chest e je francje 
di tassazion pai implants fina 1 MW 
no destints al esercizi di une ativitàt 
di imprese, art o profession. El *© 

[_sasoraron or auronome | 
LA MOBILITAZION 
DAI SINDICS 


Par iniziative dì 12 sindics furlans tai mês dì 
Otubar e Novembar 2014 si son dats dongie 
în tancj di lor par fevela di autonomie. 
Nus somee interessant cheste voie di torna 
su la cuistion furlane di bande dai sindics 
che a son i prins a vê di frontà la gnove 
struture volude de Region pai ents locai. 
In sumis o crodìn che cuant ancje di bande 
dai Comuns si à sintude tocjade la cuistion 
identitarie sì à capit che sì scugnive movisì 
par difindi almancul la idee e il princìpi. 
O metàìn duncje a disposizion dai letors un 
struc dai incuintris, dividûts par seradis cul 
coment o dal moderator o di un dì chei che 





a jerin presints. I 

I.CJARLINS, 
AMINISTRAZION 


Walter Tomada 

Nol è par sigàr stàt avonde par stiçâ 
la costituzion di un gnûf partît o 
moviment che al cjapi sù la ereditàt 
autonomiste che in Friûl e à vût 
tai ultins agns pocje fortune. Ma il 
“Laboratori di Autonomie”, screât 
chest an di 12 sindics che a àn 
vude la colaborazion de associazion 
La Grame, al è di sigûr une farie di 
ideis e soredut une lezion di metodi: 
almancul secont Giorgio Cavallo, 
autonomist di une vite, che al à cjalât 
cuntune vore di atenzion il disvilup 
di cheste schirie di incuintris. “O ai 
coordenât — al dîs - il prin incuintri, 
chel che al veve a ce fâ cui ents locài 
e la riforme dal sisteme di guvier de 
publiche aministrazion inte nestre 


x 


Regjon. Mi è subit someàt un biel 
mt di confrontàsi parcè che intun 
moment come chest duc], dai sindics 
al consefrs comuni, a son une vore 
disorientàts. I partîts talians no 
dan plui ponts di riferiment, ma 
ordins. E chest al lasse sul teritori 
une pussibilitàt di scuvierzi gnovis 
situazions dulà che l'autoguvier al 
somee un sium plui realistic”. 
Ilconfrontsuientslocaialàpuartàt 
a saltà fûr “dôs posizions. Al è cui 

che al dîs che al covente cambia il 
sisteme, magari riscjant di no fà dut 
inte miòr des manieris, ma spesseant 
a modifica lis robis: invezit al è cui 
che al à pôre che la riforme che e 
sburte i Comuns a fondisi e ledi a 
scancelà i municipis e lis comunitàts 
che a esistin vué in Friàl”. In chest 
cuadri dut câs la discussion e je stade 
interessante e e à puartàt a vignî fàr 
intes aministrazions furlanis doi 
orientaments complementàrs: di une 
bande a son chei che a vuelin valorizà 
plui che si pues la democrazie, lant a 
stimola la partecipazion dal bas cun 
esperiencis che a ledin a riprodusi il 
stîl di guvier dai bens comuns, di ché 
altre invezit a son chei che a pensin 
soredut ae eficience dal sisteme 
dai Comuns e no vuelin lasséàsi 
cjapà di nostalgjiis autonomistichis 
che no tegnin cont de modernitàt. 
“No je vere dut câs che ator pes 
bandis dulà che 1 Comuns si son 
unîts te maniere che si vàl fa culì 
in Friûl — al spieghe Cavallo — dut 
al è lat benon: il sindic di Cint 
Gianluca Falcomer al à fevelàt dal 
esempli dal Venit dulà che no dut al 
funzione come tal Caposampierese, 

esempli che la zonte Serracchiani e 
presente a ducj i sindics furlans”. 
Ocjo aes semplificazions, duncje. 
Ma une robe e met ducj dacuardi: 
la comunitàt linguistiche furlane 
e scuen jessi rapresentade, intune 
sorte di assemblee che e fronti no 
dome cuistions culturàls ma ancje 
teritoriàls. Lis Provinciis? Nissun al 
combatarà par lôr: ma un nivel di 
identitàt furlane al va salvat”. 

Interessante e je stade ancje la 
riflession sul plan culturàl dulà che 
la discussion “e Je stade soredut 
su la necessitàt di jemplâ la nestre 
maniere di pensà di libertàt e di 
inovazion. Par chest i modei a son 
par esempli Onde Furlane, radio 
libare che e sorevîf di passe 30 agns 
a dut e a duc] e il pinsîr inovatîf te 
musiche, tal cine e tal teatri che vué 
a stan tornant a peàsi a une nature 
militante sul teren de identitàt”. 
Mancul prospetivis par cumò a son 
sul plan de informazion che no à 
ancjemò la fuarce par pandi i stes 
concets a une platee plui largje. 
“Par cumò la informazion e je dome 
buine di comentà la autonomie, no 
di sburtàle. Nus mancje une analisi 
serie di chesc] temis e soredut une 
indipendence dai media furlans in 
tiermins di riflession”: par cumò 
no sin bogns di meti in pîts une rét 
informative avonde largje. 

Inte economie i modei invezit a 
son plui vivaròs: une autogjestion 
des risorsis e sarès pussibile, come 
che al dimostre il belang de Secab 
presentàt di Luigi Cortolezzis. “Jessi 
parons de nestre aghe al covente a 
cjapà cussience che la energjie e je 
un ben che o podaressin guviernà 
di bessòi. Ma parcè no vino cjolte 
la centràl di Samblàc, par esempli, 
sul model di ce che al à fat il Trentin 
cun grancj beneficis par fameis e 
impresis?” si domande Cavallo. 
Il paradòs al è che vué la uniche 
multinazional che e je in Friùl e je 
la Udinese. Une scuadre di balon, 
che dut câs e je un model di cemàt 
che si pues stà in pîts di bessôi intal 
mont global. E 

2.FLAIBAN, 
LENGHE E CULTURE 


Christian Romanini 


Dopo de scree a CJarlins, la seconde 
serade si è davuelte a Flaiban, ospits 
dal sindic Luca Picco, che di paron 
di cJase al à viert lis voris. 


Prin di 


confermàts i elements di fuarce des 


dut a son stàts subit 


seradis dai laboratoris di autonomie: 
grande partecipazion di int e di 
aministradòrs. 


x . 


La sale si è jemplade di corse 
e i passe cent di lôr a àn cjapât 
puest par scoltâ i ospits de serade 
moderade cheste volte di William 
de ARLeF - 
Agjenzie regjonâl pe lenghe furlane. 


Pauli 


Cantarutti, president de cooperative 


Cisilino, diretôr 


A son  intervignàts 
Informazion Furlane che e gjestìs 
Radio Onde Furlane; pre Roman 
Michelot, figure di riferiment di 
Glesie Furlane, Franco Fabbro e 
Marco Stolfo de Universitât dal 
Friûl. Al veve di jessi ancje Aldo 
Colonello, che però nol à podît 
partecipà. 

Il teme de serade al zirave dut su 
trê cuistions fondamentals, ven a 


stàl " 


autonomie, culture e lenghe". 
Lis domandis di Cisilino a àn 
puartàt ducj i relatòrs in cunvigne 


dai 


elements, ma tal stes timp al è vignàt 


sul leam indissolubil tré 
fûr in maniere evidente che i bogns 
proposits a son smentîts te realtàt 
dai fats, dulà che dispès a prevalin 


"La 


storie dai Furlans e à condizionàt 


ategjaments di "sotans". 


cheste situazion" al comente il 
diretôr Cisilino, ma buine part des 
responsabilitâts a son ancje des 
istituzions publichis, de glesie e dai 
partîts che no son stâts bogns, o piês, 
no àn volût interpretâ la funzion che 
la lenghe furlane e varès podît zuiâ 

te realtàt regjonâl. 

"I intervents a àn ancje mett in 
evidence che ancje la scuele no à 
fat ce che e varès podt e che la leg 
e varès previodàt su chest teme" 
al continue Cisilino "no simpri 
vierte tai confronts dai dirits des 
minorancis". 

Ce fà duncje par ribaltà cheste 
vision? 

O vin domandatun coment ancje al 
nestripresidentpre Roman Michelot, 
che pe ocasion al à puartade la vôs di 
Glesie Furlane "No si à di dà colpe 
ae int che par secui e je stade tibiade 
dai sorestants: fale il 'salustri' di 
glorie che al è stàt il PatriarcJAt, de 
Republiche di Vignesie in ca, fin a 
ché taliane, chei che a comandavin 
a àn simpri fevelade une lenghe 
diferente di ché dal popul, che nol 
veve alternative se no tignî pleade 
la schene e sbassà il cjàf. Cui aial 
la responsabilitàt par saltà f@r di 
cheste situazion? Dome la culture e 
pues jessi ché lûs che e fâs vierzi i 
voi al popul e i fâs cjapà cussience 
de proprie identitàt: duncJe ancje i 
inteletuài a àn di cjapà in man la 
cuistion e stà de bande dal Friùl". E 

3. RIVIS DARCJAN, 
COMUNICAZION 


David Zanirato 


Gjornài, radio, television. La vôs 
furlane no mancje tal panorame de 
comunicazion regjonal. Pàr vint un 
leader di marcjàt che al continue a 
fa ploie e soreli. 

Ma par podé incidi di plui, al 
coventarés zuià in atac e no in 
difese. Bandonant magari bataiis 
di retrovuardie e pontant di plui su 
cuistions che a van dretis te panze e 
tal cerviel de int. Il tierg apontament 
dal cicli di laboratoris che si è tignàt 
ai 30 di Otubar a Rivis Darcjan, te 
sale consiliàr, in struc al à fat passa 
chest messac. A meti sot la lint il 
rapuarttraautonomie e comunicazion 

a jerin stàts clamAts tant che relatòrs 
Antonio Banchig, diretòr dal Novi 
Matajur, Mauro Missana di Onde 
Furlane, Roberto Pensa di La Vita 
Cattolica, Fulvio Romanin di Ensoul 
e il nestri diretor de Patrie, Dree 
Valcic, ducj moderàts dal diretòr dal 
mensîl Il Friuli, Giovanni Bertoli. 

O stin vivint in timps dulà che la 
cuistion economiche e je preminente 
su dutilrest, cussì come ché sanitarie 
e de scuele, par esempli. Alore, il 
teme de autonomie in gjeneràl nol 
rive a scjaldâ i cûrs come che a al 
è suceddt tal passat. La int in dì di 
vué e cîr rispuestis sul lavôr che nol 
è, su pes tassis che a cressin, sul 
ospedal che si trasforme. E compit 
de informazion duncje al devente leà 
chescj problemis tra di lôr, fà resonà e 
provà a prospetà soluzions concretis 
che, vint une regJon a statàt special, 
si podaressin frontà in maniere plui 
organiche e funzionâl. 

I relatòrs a àn fat notà che dal 
rest, pûr viodint un grues moviment 
in fat di 
autonomiiserivendicazionteritoriàls 


a nivel internazional 
— il riferiment al va ae Scozie o ae 
Catalogne —, chi in Friàl si stente 
un grum e e mancje la rispueste de 
int aes propuestis che puntualmentri 
cualchidun al cîr di inmaneA. Si à 
segnalàt po dopo cemft che la crisi 


ZPIERI 

dai partîts tradizionâi e vedi lassât 
potenzialmentri un spazi enorme ai 
temis de autonomie e de identitât. 
Nissun però al somee in stât di cjapâ 
in man la ocasion. 

A chest pont, ancje il mont de 
informazion al à ametût di vê di fâ 
autocritiche, resonant sui siei limits, 
su la sô autonomie, su lis proprietâts 
dai miegs di comunicazion, sui 
inserzionisc] e sui contribàts publics 
che si ricevin. Ma si à ancJe provat 
a cjala plui in là, ricognossint che 
lis gnovis tecnologjiis, i social 
network a son canài che no si pues 
gran trascurà: propit dentri di chei 
a stan cressint i furlans dal doman, 
abituàts a formis di espression e 
di comunicazion plui sveltis, e che 
istès a dimostrin di jessi lets aes 
tradizions, ai valôrs di cheste tiere e 
ae sì identitàt. Segnài che a fasin ben 
sperà e che il mont de informazion 
nol pues fà fente di no viodi. In 
sostance, la nestre autonomie e à 
di jessi fate cressi cun cussience, 
declinant tal concret dut ce che e 
pues puartà cun se. E soredut, cence 
pôre di chei altris, biacemai sieràsi 
tal fuartin; anzit, al val stât daûr ae 
strade di chei furlans che tal mont, 
par esempli a nivel artistic, a stan 
dimostrant di podé primà in tancj 
setòrs. Il 

4.FLUMISEL, 
ECONOMIE 


David Zanirato 

ENNIO SCRIDEL E GRAZIANO TILATTI 


Il vantaç di vê vude la autonomie 
e la specialitât te nestre regjon si à 
podût pesâ un grum a nivel social e 
economic dai agns Cincuante fin in 
zornade di vuê. Baste viodi cemàt 
che che si son svilupadis tantis 
piçulis realtàts che a àn permetàt 
di costruî un telâr resistent, fat di 
imprenditorie e di ocupazion. E 
dongje di chestis, planc a planc 
si son zontadis un pâr di grandis 
impresis che in cierts setôrs a àn 
podût e savût dî la lôr, rinfuargant la 
struture economiche di dut il Friûl- 
Vignesie Julie. 

Cun cheste premetidure, ai 13 di 
Novembar si è davuelzôût l'incuintri 
dai 
dedicât apont ae economie. 
Moderâts dal sindic di Flumisel 


Ennio Scridel, si son cjatâts a 


Laboratoris di Autonomie, 


dibati il president de Confartesanât 
furlane e president de Bancje di 
Cividât Graziano Tilatti, il segretari 
de Cisl di Udin e da Basse furlane 
Roberto Muradore, il president 
de Cooperative di Cjasarse Mirko 
Bellini e il president de Secab di 
Paluce Luigi Cortolezzis. 


doi des 


cooperativis a àn volàt evidenzia 


Propit i presidents 
che 1 modei che si basin su la 
valorizazion de identitàt furlane, 
dai siei valòrs e de braùre dai 
lavoradòrs di chestis tieris a son 
vincents e a puartin a otignî un 
vantag competitîf a nivel talian, ma 
ancje european. 

Bellini, par esempli, al à spiegàt 
che i vins de cantine di Cjasarse, 
cuant che a vegnin comercializàts 
tal forest e in chés altris regjons 
talianis, si fasin cognossi prime di 
dut pe lôr ecelence e po dopo propit 
pal fat che, Jessint stàts produsûts 
in Friûl, a son sinonim di garanzie, 
serietàt e cualitàt. 

Un altre ecelence, in chest 
câs nassude in CJjargne, e je la 
Cooperative energjetiche de Val 
de Bût che, in plui di cent agns 
di storie, e Je rivade a costruî un 
sisteme distributîf de lûs e de corint 
eletriche che al tocje sîs comuns, 


plui di sîs mil abitants e cuasi 3 





mil socis, che rispiet al rest dal 
teritori a pain boletis plui bassis 
di plui dal 50 par cent. Un model 
che, volint, la regjon e podarès 
slargjà e replica al rest dal teritori, 
cjapant dentri par esempli dutis 
chés centrals a biomassis che a son 
stadis costruidis in chesc] agns. 

Cu la crisi che o sin daûr a vivi 
di un pâr di agns in ca, vê sbassàt il 
presi de energjie al sarès dal sigûr 
un vantag competitîf di no pòc cont 
pes aziendis, clamadis simpri di 
plui a scombati cuntune concorence 
foreste che - di là dal confin, viòt 
dome Slovenie e Carinzie - e permet 
di fâ imprese tant plui facilmentri 
che culì di nô. 

Dal sigàr, cemît che a àn fat 
notà i partecipants al dibatit, no si 
pues dismenteàsi de manifature, 
dai pôi industriài — viòt Osìf, 
Pugui, Buri, Monfalcon, San Zorg, 
Tor di Zuin - che a van difindîts 
e valorizàts cence ridusisi però a 
Jutoris assistenzialistics che, tai 
agns passàts, a àn bielzà dimostràt 
di no funziona. No si pues pensà, 
par esempli, di pontà su impresis 
forestis che a rivin, a tetin il 
contribît e po dopo a van vie, 
lassant un cimitieri di capanons e 
di lavoradérs in casse integrazion. 

Une propueste di bon sens, rivade 
dai sindics che a àn volt costruî 
chescj laboratoris di Autonomie, e 
rimarche une robe clare e semplice: 
talsetòrpublicin primis, illocalisim 
economic al pues jessi ancjemò 
une grande oportunitàt; propit par 
chest, il sisteme di servizis publics 
locài, in plen rispiet des normativis 
europeanis pe libare concorence di 
marcjàt, al podarès cirî une strade 
che e favorissi la partecipazion 
des impresis furlanis tes garis 
publichis, in maniere di riscuvierzi 
laimpuartance dal concetdi “teritori 
pal teritori”. Tal stes timp, no stin a 
dismenteàsi dal setôr primari, dulà 
che la riscuvierte des tipicitàts 
agriculis e i percors di filiere a 
deventaran une strade obleade par 
promovi gnove ocupazion, gnûf 


redit e gnove economie. Il 

| LABORATORI DI AUTONOMIE | 


5. MERET, POLITICHE E 
EUROPE: CONCLUSIONS 


Walter Tomada 


“Al è 


ma cumò vonde: tocje fale cressi 


biel fevelA di autonomie, 


e la uniche maniere no je spietà 
concessions che a vegnin di Rome o 
di Triest, ma spandi ledan parcè che 
la vision autonomiste e identitarie 
e cressi dal bas, dai Comuns e des 
associazions”. Peraule di Massimo 
Moretuzzo, sindic di Merét, che 
sierade la schirie di incuintris dal 
“Laboratori di autonomie” al mostre 
dute la sodisfazion parun percors che 
“alà clamàt dongje tantis realtàts che 
si son cjatadis spontaniementri, di 
bessòi, cence nissun che al vuidàs un 
procès che al è stat dal dut naturàl e 
in nissune maniere eterodiret”: chest 
al à permetàt di organizà cinc seradis 


dutis vivarosis che a àn mostràt che 


MASSIMO 
MORETUZZO 


la autonomie e Je vive, almancul a 
scoltà lis tantis vôs diferentis, di 
drete, di gampe o cence partît, che a 
àn partecipàt ai dibatits. 
“IbieldalLaboratorialèstàtpropit 
chest dâsi adun di furlans che magari 
la pensin ducj in maniere difarente 
ma si ricognossin tal jessi furlans e 
te dibisugne di une gnove concezion 
di autoguvier che e partissi dal bàs, 
di une cussience gnove dal fa valé lis 
esperiencis che a cressin sul teritori. 
Chest mt di pensà — al continue 
Moretuzzo — al sta cressint simpri di 
plui soredut jenfri dai aministratòrs, 
parcè che vué si cJatin duc] a Jessi di 
bessoi di front de lôr int. Ni Rome ni 
Triest a dan rispuestis convincentis 
e no je tante voie ni possibilitàt plui 
di stà a spietà: tocje movisi come che 
o vìn fat noaltris. O vìn podût meti 
in rét Comuns e personis, sburtàts 
come che o jerin di une riforme dai 
ents locâi fate masse a la svelte e 
cence consultazion. O vìn cirût di dî 
la nestre e ae fin o sìn rivàts a otignî 


un bon risultàt cu la aprovazion de 


norme pe costituzion de Assemblee 
des Comunitàts Furlanis che e à 
cjatàt il bon acet di 27 consefrs 
regjonài. “Si è creade une biele 
alchimie — al dîs - par resonà di 
chescj temis e ancje de propueste 
dai subambits par no scancelaà dal 
dut lis identitàts dai paîs”. 

La vision autonomiste no je duncje 
une ereditàt dal passat, ma une clàf 
di leture pal avignî: ancJe dai granc]j 
problemis come lis infrastruturis e 1l 
lavor. E pai cambiaments che a laran 
incuintri la nestre societàt e la nestre 
economie. “Mi plasarès che cheste 
esperience e continuàs — al conte il 
sindic — e forsit propit la Assemblee 


des Comunitàts Furlanis e podarès 


jessi la suaze ideal par tignî dongje 





lis discussions di caratar cultural, 
linguistic, ma ancje politic che o 
vin podût condusi in chest periodi”. 
Di fat la voie di autonomie e cres: 
“la dimostrazion e je che noialtris 
sindics — al fâs clàr Moretuzzo, che 
al à coordenàt cul coleghe di Cjarlins 
Diego Navarria i prins citadins di 
Flaiban, Flumisel, Listize, Mugane, 
Prissinins, Rivis DarcJan, Sedean, 
Tor di Zuin, Tramonts di Sot e Vît — 
o sin partîts in 12 e o sin rivàts in 15, 
parcè che si son dts dongje ancje 
chei di Bertiàl, Dolegne e Maran”. 
La rét cuindi si sta slargjant e nus 
permet di viodi cun voi diferents 
tancj schemis che nus somein 
imutabii: “par esempli — al spieghe 
Moretuzzo — si pues ancje fevelà di 
formis alternativis di economie di 
prossimitàt che inte globalizazion 
di vué a somein impossibilis. La 
economie local e domande però 
creativitàt, nissun no nus insegnarà 


cemt lâ viers de gjestion dai nestris 


bens e des nestris risorsis. I 

| Slovenie 


Vas 
in musiche 


Tjaša Gruden 





“Il Senjam al è il Senjam, tu âs di 


199 


vivilu par podélu capî”. E je cheste 
une des rispuestis che ti rivin se tu 
domandis a un sloven de Sclavanie 
ce che al è il Senjam benske piesmi, 
festival de cjangon des Vals dal 
Nadison. Il Festival al à prodot, 
sumant ancje cheste trentesime 
prime edizion, ben 359 cjangons 
intai varis dialets slovens in ûs inte 
fasse confinarie cu la Slovenie de 
provincie di Udin, chei des Vals 
dal Nadison, de Tor e dal Cuarnap, 
de Val Resie e de Valcjanâl. Un 
patrimoni culturâl no indiferent che 
al à contribuît intai agns a valorizâ, 
in graciis di un strument zovevul 
tant che chel de musiche, lis fevelis 
e la culture di une comunitât che 
e à scugnût simpri lotà pe proprie 
afermazion e, intai ultins decenis, 
ancje par podê mantignî vive la 
proprie lenghe mari. 

Nassût intal 1971 su iniziative 
dal Circul culturâl Rečan, che lu 
organize ore presint, Il Senjam 
benške piesmi al reste ancjemò 
vuê une des manifestazions plui 
amadis dai slovens de provincie di 
Udin. Ancje chest an al à riclamât 
une vore di personis che, intes dôs 
zornadis di “fieste de musiche” (ai 
8 e ai 9 di Novembar passâts), a àn 
jemplade la palestre dal piçul paîs di 
Liessa in comun di Grimac. “Ma in 
principi nol è stât facil”, al à dit Aldo 
Klodič, fin de prime edizion anime e 
fra i promotôrs plui atîfs di cheste 
fieste de cjangon de Sclavanie, 
intune interviste al Novi Mataidr. 
“Il Rečan al à rapresentàt une Vierte 
pes nestris vals. Nol jere semplig ché 
volte promovi la culture e la lenghe 
slovene, o vevin tancj opositòrs e 
o vin patît atacs di ogni gJenar.” E 
propit a cui che ché volte al provave 
a impedî cun ogni mieg cualsisedi 
gjenar di ativitàt che e podès promovi 
la culture slovene Aldo Klodiè al à 
inviàt, midiant di une sô cJangon 
scrite pal festival, il messag clâr 
“pustita nam rože po našim sadit” 
(“lassaitnus semenâ lis rosis a mût 
nestri”, vâl a dî inte nestre lenghe). 
Titul che al è stat sielzàt ancje pe 
racuelte in trê volums, publicade 
propit dal circul Rečan, dai tesc] di 
dutis lis cjangons dai prins trente 


festival. 

Plui di setante aromai i peraulants, 
numeròs i grups e i cjantautòrs che a 
àn partecipàt a cheste manifestazion. 
Par agns une des colonis puartantis 
dal festival al è stàt Francesco Kekko 
Bergnach, fra i prins musiciscj de 
Sclavanie a doprà la fevele slovene 
in clàf moderne e no folcloristiche. 
Dopo la sò muart rivade masse 
adore, il Senjam, e plui in gjeneràl la 
cjancon slovene inte fasse confinarie 
de provincie di Udin, al à vivàt un 
periodi di crisi. Dopo une lungje 
polse, il Senjam benske piesmi si è 
ripiàtintal 2008, cun cadence bienâl, 
e al à cJapàt dentri intai ultins agns 
une vore di zovins, soredut ex arléfs 
de scuele bilengaàl di Sant Pieri e 
arléfs de scuele di musiche Glasbena 
matica simpri di Sant Pieri. Il rivà 
su la sene de gnove gjenerazion al 
à determinàt tancj cambiaments, 
sedi dal pont di viste musical che 
linguistic. Ma ancje intai contignàts 
dai tescj des cjangcons, spieli dal 
mudament che al è stàt ancje inte 
comunitàt de Sclavanie. E se la vecje 
gjenerazion e cjantave l'amôr e la 
nostalgjie pal paîs di origjin (in ché 
volte un dai problemis plui sintàts e 
jere la emigrazion), in agns resints lis 
cjancons a tocjin tematichis al pas 
cul timps de societàt moderne. 

Il Senjam benzke piesmi al à 
dimostràt ancje chest an, cun dodis 
gnovis cjangons — e pe prime volte 
presentadis di videos autoprodots 
di diviers artisc] che si son dats la 
volte sul palc —, la vivarosetàt e la 
atualitàt assolude di tescj, ritmis e 
melodiis proponudis dai musicisc]. 
Cun gjenars musicài che a àn spaziàt 
dal funky, al rap, al punk rock ma 
ancje al pop plui melodic; la libertàt 
assolude par ce che al tocje la forme 
musicàl propueste e je stade di fat di 
simpri une carateristiche distintive 
dal Senjam. E i tescj di chest edizion, 
seocjalìnliscjangonspluipremiadis, 
“Muči, dok te muči” dai Blue Fingers 
(di Davide Tomasetig, autòr di test e 
musiche cun Martina Marmai, Jani 
Skočir, Matteo Monai e Luca Clinaz) 
e “Spotify” di Il Grande Splash (Ilija 
Ota — s6s lis peraulis e la musiche -, 
Martina Jazbec e Martina Marmai), a 
àn frontât, in mit tal stes timp ironic 
e critic, temis tant che la identitàt e 
il lavôr. Ai Blue Fingers la vitorie dal 
premi dal public (seconts Il Grande 
Splash) e de jurie pe miòr musiche. 
In paritàt cun Il Grande Splash si son 
adiudicàts ancJe la vitorie dal public 
sot 1 30 agns. Tierg puest assolàt par 
Ikeia Feletig che e à interpretàt une 
cjancon che e descrîf la frenesie de 
vite moderne. Il premi de jurie pal 
miòr test al è lat a une altre fantate 
tant zovine: Sara Simoncig, che e à 
scrit pal so grup Sons of a gun (za 
finaliscj dal Premi Friàl 2013) la 
cjancon Maglà (Fumate). Segn ancje 
chest dal rivà su la sene (no dome 
musical) di une gnove gjenerazion 
di zovins de Sclavanie che a àn 
madressît une fuarte cussience de 
proprie identitàt, e che si dimostrin 
leats sì ae lôr lenghe e culture, ma 
cul fer intindiment di proietàle intal 
futûr, cence ghetizàsi intal revival 


folcloristic. i 

Marcjaduts di 
Nadal. Simbul 
de culture 
natalizie tal 
mont di lenghe 
odescje 


Janez Erat 

Il marcjadut di Nadal - par todesc 
Weihnachtsmarkt, te Gjermanie dal 
sud e Austrie ancje Christkindlmarkt 
e Adventmarkt - al è un marcjât di 
strade associât cu la celebrazion dal 
Nadal dilunc lis cuatri setemanis 
di Avent. Chescj marcjàts a àn 
une tradizion lungje di secui in 
Gjermanie, Austrie, Sud Tirôl, e in 
altris regjons di lenghe todescje in 
France o Svuizare. 
La lôr storie e va indaûr ae tarde 
Ete di Mieç, te part de Europe dulà 
che si fevelave la lenghe todescje, 
vâl a dî soredut sul teritori dal ex 
Sacri Imperi Roman, che al cjape 
dentri ancJe lis regjons orientàls de 
France e de Svuizare. Al principi si 
tratave di un marcjàt che al dave ai 
citadins, sul tacà de stagjon frede, 
la pussibilitàt di furnîsi di cjar e di 
chel che al coventave pes esigjencis 
invernàls. Infin, tal secul XIV, e je 
nassude la usance di vendi ancje 
zugatui, dolguts e regài pai fruts par 
Nadal. In ché volte a àn scomencàt 
ancje a vendi sacuts di coculis e di 
mandulis: al mancjave però il vin 
brulè che al è invezit deventàt un 
simbul tai marcjaduts modernis di 
Nadal. 
kkk 

La storie dal 
Christkindlmarkt di Viene 

Il cjâf lûc austriac nol à dome il 
plui grant numar di cafetariis, ma al à 
ancjeilmarcjadutdi Nadal plui antîc. 
Za tal 1296, l’arciduche di Austrie 


Albrecht I ur à dàt ai comerciants 


vienés il privileg di tignî un "marcjàt 
di Dicembar" par garantî il furniment 
de popolazion vienese. Cheste e je la 
prime testemoneance direte che nus 
podarès spiegà la origjin. Tal secul 
XVI chest marcjat al devente, sot il 
non di ,, Thomasmarkt‘, pardabon za 
simbul de culture natalizie. 

Il costum di celebrà il Nadal tant 
che lu cognossin vué al fo introdusàt 
de aristocrazie vienese tal periodi 
Biedermeier e al rive de Gjermanie 
setentrionàl. Di ché volte, ancje i 
austriacs a tachin a celebrà cheste 
fieste, simpri sot l'arbul di Nadal. 
Dopo il Congrès di Viene tal 1814, 
o sintìn ancje de gnove usance cui 
regài di Nadal, che pôc a pôc e à 
concuistàt plui o mancul dut il mont. 

Il Christkindlmarkt nol à mai vàt 
un puest fis a Viene e si è mudàt 
di sede plui di dîs voltis: dome tal 
1975 a àn sielzàt tant che soluzion 
dal 
Municipi. Tal 1959 a àn fat sù pe 


permanente il st denant 
prime volte l’arbul di Nadal che par 
solit al à cirche 30 metris di altece e 
che al è a vué il centri dal marcjadut. 
L'arbul al ven regalàt ogni an di une 
provincie austriache e za di 25 agns 
in ca ancje dal Sud Tirél. Chest an, 
l'arbul al è un sudtirolés dal comun 
di Olang/Valdaora. 

Tal 1986 il Christkindlmarkt al è 
stàt ampliat e duc] i prodots che no 
àn nuie a cefà cul costum di Nadal a 
son stàt rimovàts. Cun di plui, ancje 
il parc »>Rathauspark<« al ven decoràt 
par evocà plui emozions di Nadal. 

Tal cors dai secui, chi si è svilupàt 
il plui grant marcjadut di Nadal in 
Austrie: cirche 145 "StandIn" cun 
plui che trê milions di visitadòrs - e 
di chei 500 mil turisc] che a rivin di 
dut il mont- a comprin decorazions di 
Nadal, dolcuts e sculturis, e a bevin 
il »>Punsch«, vin brulè o Jagertee. 

Il Wiener Christkindlmarkt al à 
vierzàt lis puartis ai 15 Novembar 
e al sarà viert ducj i dîs des 10 aes 
21.30, e di vinars e di sabide fin aes 
22.00, fin ai 24 di Dicembar 2014. 

kkk 
di Nadal 
Schönbrunn cuntun 


Marcjadut 
di 
senari unic 

Se cualchidun al cîr alc mancul 
turisim e un ambient storic e 
romantic, alore o podìn proponi di 
visitâ il marcjadut di Schönbrunn. 
Chi si cjate un senari pardabon unic, 
denant de atrazion plui visitade di 
Viene: il cjistiel di Schönbrunn. 
Tal marcjât - che al à un cirche 80 
espositôrs - si davuelç un programe 
culturâl cun musiche spiritual, 
gospel e altris côrs. In gracie dal so 
ambient particolâr, il marcjât al à 
cjapât il »certificât di ecelence« di 


bande di Tripadvisor tal 2012. E 

Catalogne, 
mobiltazion 
legjitime cuintri 
de arogance 
legâl 


Marco Stolfo 

Un 


sostanzialmentri legjitim, che al 


vôt formalmentri ilegâl e 
palese la volontât di sù par jù doi 
milions e 300 mil di lôr di meti in vore 
pardabon il dirit di decidi in maniere 
pacifiche, libare e democratiche 
l'avignî politic de Catalogne. Al è 
chest, in struc, il sens de consultazion 
popolâr su la indipendence che si à 
tignude domenie ai 9 di Novembar. 
Par vie de sospensive dal tribunâl 
costituzionâl spagnûl nol è stât il 
referendum uficiâl pe indipendence 
che a volevin tancj catalans e il 
guvier “autonomic”, ma salacor — 
propit par chest — il “9/N” al cjape 
sù un valôr e un significât ancjemò 
plui fuarts. Cun di fat al è dificil fâ 
fente che nol sedi sucedût nuie: par 
chei tancj che a àn votàt — plui di un 
tierç di chei che a vevin il dirit di fàlu 
e plui di chei che si vevin esprimîts 
in cont dal Tratàt pe Costituzion 
europeane intal 2005 o de jentrade 
inte NATO intal 1986 — e soredut pes 
cundizions di cheste consultazion, 
ven a dî cence la disponibilitàt des 
listis eletoràls uficiAls, cul lavor di 
passe 40 mil volontaris e in 938 dai 
947 comuns catalans. 

Fintremai tal ultinil guvierspagnàl 
al veve fat di dut par impedî ancje 
cheste forme di votazion e ae fin de 
consultazion Madrid al à mostràt di 
calcolàle dome che une iniziative di 
“rude propagande politiche”. Il so al 
è stàt un ategjament in chel istès di 
arogance e di pòre: la arogance che 
e dinee ché volontàt di partecipazion 
democratiche, che si mostre inte 
Assemblea Nacional Catalana 
e tal Òmnium Cultural ancjemò 
prime che dentri dai partîts politics 
catalanisc], e la pre che e diven des 
carateristichis di cemût che si palese 
in concret la volontàt de int. 

Il scuintri tra Madrid e Barcelone 
al è chel tra cui che al difint la 
unitàt dal stàt spagnàl e cui che le 
met in discussion, in rispueste a une 
“escalation” inzirlose dicentralisime 
nazionalisimspagnolisteintunprocès 
che al è tacat za cualchi an indaùr 
cun passe cinccent consultazions 
in cont de autodeterminazion fatis a 
nivel comundl. 


(al va indevant a pagj. 11) & 

CAMPAGNE AB 


Cjare letore/Cjar letor 


Biel al è stat biel, anzit bielon. E a àn fat la lôr figure 


i nestri amîs dal spetacul, dal sport, de informazion 


che tal numar passât a àn mostrade la muse par sburtà 


l’abonament ae Patrie. No dome la muse ma 


in chés pocis riis che nus àn scrit al è vignàt fur 


dut il lôr amôr pal Friûl e pal unic gjornâl scrit dut 


par furlan. La pagjine finâl di cheste iniziative, però, 


cumò le dedichìn ai vêrs protagoniscj dal gjornâl, 


lis tantis personis che a dan cuarp ae iniziative: 


i nestris letôrs. A chei che in sumis, a son la vere fuarce 


de Patrie: i furlans di ogni dì. Chei che o incrosìn 


par strade, cuant che o lin a fâ la spese o a bevi un tai. 

Par me che o soi a stà lontan, 
lei LA PATRIE DAL FRIÙL 
e je une maniere par 
sintîmi plui dongje di 
cjase e plui dongje dai 
furlans. Notiziis pe nestre int, 
dai nestris paîs, che no tu cjatis 
di nissune altre bande, scritis te 
nestre marilenghe e mai banal. 
No podarès plui fà di mancul di 
chel sfuei che al rive ogni més 
par pueste. 

E po, savéso ce gust cuant che a 
viodin il pacut de Patrie in cjase 
e mi domandin incuriosîts "che 
lingua è?". Ti fas sintî brauròs di 
jessi furlan. 


Stefano Taboga, Milan 

O soi abonât a LA PATRIE 
DAL FRIÙL parcè che la 
lenghe le consideri la mè 
bandiere, ché che mi fâs cjala 
in muse ducj cun rispiet e cence 
pore. Cuant che o jeri pal mont 
la lenghe mi à fat vê tante braure, 
cuant che a vignivin a save di ce 
bande che o jeri. 

Agnul Della Schiava e Renata, 
Basilian 

O crôt che LA PATRIE DAL 
FRIÎL e fasi un grant 
lavôr pe nestre int: dâ la 
pussibilitât di lei par furlan al 
jude a mantignî vive la nestre 
cussience di popul; nus ricuarde 
che, ancje se cualchidun al cîr di 
fânusal dismenteâ, o sin furlans! 
Pietro Bortolotti, Udin 

O soi abonade parcè che 
al è un mensîl zovin, 
dinamic ma tal stes timp leât 
aes tradizions. 


Giulia Martina, Gjenue 


Si pues abonàsi ancje midiant bonific: IBAN n. IT32 V063 4063 8801 0000 0001 208, li de Casse di Sparagn dal 


Friùil-VJ, sede di Glemone (UD). Tes indicazions pal bonific, che si impensi di scrivi la direzion dulà spedf il gjornâl. 

KKK 
Labonament al è stât un 
regàl e mi à fat tant plasè. 
Mi plas leile parcè che o cognòs 


problemis e situazions dal dut 
dai 


media talians. E po... il Furlan, 


dismenteadis, evitadis, 


no vin di pierdi la nestre lenghe. 
Bruna Fedrigo, Davian 





K K K 
LA PATRIE DAL FRIÛÎL e 
je un esempli preciôs di ce 
che je la anime cultural 
Furlane. 
Norman Scaravetti, Columbia (Usa) 


kkk 

O sin abonadis a LA PATRIE 
DAL FRIUL parcè che prime le leìn 
noaltris e dopo i nestris clients dal Bar 


Savio. E fas ben sedi a nô sedi a lôr. 


Daniela e Checca Michieli, Udin 

ONAMENTS 


A chei tanc] oms e feminis, zovins e vec]Jos, di citàt 

o de provincie, che a lavorin o a son in pension, operaris 

o contadins, students o professòrs che a van indenant 

cu la Patrie te sachete. 

Al è facil che magari ju vin viodûts par câs o in cualchi 
riunion, in tren: cuissà. Ma soredut fin cumò no vin mai 
savàt che ancje lôr a leievin la Patrie. Un câs su mil forsit, 
ma nol impuarte parcè che daûr di ogni musute dissegnade 
de man di Dree Venier al è platàt un furlan o une furlane. 
Disìn che chei di chest més a son une rafigurazion 

dal nestri popul. Di bande lôr l’invît a stànus dongje 

al è ancjemò plui fuart! 





K K K 


Parcè che cuant che al rive il 
postin, tu le vierzis daurman, 
tu le sfueis e tu ti lassis 
puartâ dentri de tô int, tra 
i tiei paîs e tu ti sintis in famee 





K K K 


cun tancj amîs. Par lei la rubriche di musiche, 


Grazia Mainardis, Monfalcon che e je simpri interessante e 
inzornade, pes storiis di Bete 
di Spere che mi fasin masse 
ridi, par sintîmi part de 
comunitàt dai furlans che 
a lein LA PATRIE far dal 
Friùl, par lei une informazion 
fur dal côr, par rinfrescjà la mê 
cognossince dal Furlan. 

Elisabetta Fiori, Bergamo 





K K K 


O soi abonât a LA PATRIE 
DAL FRIÔL di pôc, ma o 


ai savut che il sfuei in lenghe 

stampat. O soi content di ve 


furlane al jere simpri 


di fusti 2.5 10 0 
Ceti fat chest abonament e o lei 


RIOL cun buine voie dutis lis notiziis 
LUO. (6 33013 GEMONA 


publicadis, un poc par dì, 
seritis di une buine scuadre di 
gjornaliscj e dut par un Friùl 
plui furlan. 


Remigio Bruno Sattolo, Udin 

"Suns"2014 
a fevelin 
par ladin 


Natascia Gargano 











Si clame Martina lori e e à dome 18 
agns. E je jê la zovine cJjantautore 
de Val di Fasse, in Trentin, che e à 
puartàt a cjase il prin puest a Suns 
2014, il Festival de cjancon in lenghe 
minoritarie de Europe, inmaneàt di 
Radio Onde Furlane e dal Progjet 
Suns cul jutori de ARLeF (Agjenzie 
Regjonâl pe Lenghe Furlane), che 
si è tignàt li dal Teatri Palamostre a 
Udin il mês passât. Martina e studie 
il violin al conservatori di Bolzan 
e tal timp libar e scrîf cjangons. Il 
test e la melodie dal so toc in lenghe 
ladine “Via con mia musega” a corin 
vie cuntune naturalece di incjant. Il 
public e la jurie a àn preseàt la sô vôs 
frescje e elegante e la sò capacitàt 
stilistiche e emozional. Cun jê, che 
e cjante e e sune la ghitare, a jerin 
ancje Marco Stagni al liron, Enrico 
Tommasini ae batarie e Roberto 
Dassala ae ghitare. Il premi ju 
puarte di dirit a Oldenburg, inte 
Basse Sassonie, pe finàl continentàl 
dal Liet International 2014 (ai 12 di 
Dicembar). La segnalazion pe miòr 
performance dal vîf e je lade invezit 
ai sarts Ratapignata, pe lôr tignude 
dal palc cun snait e energjie, daûr 
di une esperience di passe cuindis 
agns di ativitàt. Tra i vot grups in 
concors, nuie ce fà invezit pai nestris 
Elsa Martin che cun Marco Bianchi 


e à presentàt il so toc “Cjante”, 


vincidòor dal premi de critiche 
“Bianca d'Aponte” (ricognossiment 
a nivel talian dedicàt al cjantautoràt 
feminin), e Aldo Sbadiglio e la 
Famiglia Ananas in Vacanza a 
Dresda, vincidòrs dal Premi Friàl 
2013, che aàn di pdc dat fàril lôr gnûf 
album "Ljuba Toast Cricket Club" cu 
la etichete Musiche Furlane Fuarte. 
La serade e Je stade movimentade 
ancje di un omag aes lidrîs dal hip 
hop par furlan cul toc “La ligrie e 
ven dai zovins”, interpretàt dai 
rappers Passion e Tubet, cul jutori 
de sezion ritmiche dai coleghis sarts 
Forefingers Up!, che a àn vingàt la 
edizion passade di Suns e che duncje 
a son finalisc] di dirit al Liet. «Suns 
al conferme di une bande che la 
musiche e je in stàt di dàur valòr 
aes lenghis minoritariis, soredut tra 
i zovins» al à comentat il president 
de ARLeF Lorenzo Fabbro «e di ché 
altre che lenghis e creativitàt a son 
une pussibilitàt privilegjade che al 
à il Friûl par vê a ce fâ cul mont». 
Pussibilitàt mostrade ancje la dì 
dopo, cul conciert di Loris Vescovo 
- inmaneàt in gracie de colaborazion 
tra Progjet Suns e Euritmica e tra 
Suns, Musiche* e Note Nuove - che 
al à presentat dal vîf il so ultin cd 
“Penisolati”, vincidòr dal prestigjòs 
ricognossiment talian “Targa Tenco” 


2014. E 

La magjie in musiche || ERIN 
di Aldo Rossi CHE ANZIT 


N.G. 





Lenghis di gjat e sanc di un sborf mat 
bulîts te aghe di lat... Cûr di sarpint, 
ragn cence dincj cjapât cuant che 
al soflave il vint... Fers un moment. 
Vêso mighe pôre da lis striis? Se 
la rispueste e je “no”, po ben anìn 
indenant. Dulà? Intun zîr incjantât e 
spauròs sù e jù pai trois de Cjargne 
e jenfri i segrets de mont dulà che 
nus puarte l'ultin lavôr di Aldo 
Rossi che si clame, juste apont, “Ta 
cove da Strie”. Il cjantautôr furlan, 
cjargnel di adozion, al ècambiât piel 
une volte ancjemò rispiet al dopli 
album “La vite e la muart” vignût 
fûr tal 2011 e de racuelte di curtis 
titolade “Miòr fâle curte” publicade 
tal 2013. E pe ocasion si è mudât 
intun fantasmatic eroi di non “Aldo 
dai Ros”. Chest al è un disc plen di 
magjie, dulà che il nestri cjantautôr 
nus mene pes antighis liendis e 
nainis scoltâlis al è un pôc come fâsi 
contâ lis flabis di frutins par tornâ po 
a imagjinâlis cu la fantasie tal scûr 
de gnot. La grande mari e la grande 
strie protagoniste de storie e je Jê, 
la Cjargne, tiere di len, di mans, di 
fam e di suspîr de anime. Par cui 
che al ricuarde ancjemò il toc “A 
là sù”, us segnalìn la bielissime 
“La cure” in version “unplugged” 
dome ghitare e vôs: "sielç la strade 
plui dure, e je ché che a clamin la 
cure e se tu sints a cjantà, vierg il to 
cûr che si scjaldarà". Une cjangon 
par chei che a àn vàt une pierdite 
inte lôr vite (amôr, lavòr o dignitàt). 
Oltri che magjic al è un cd ancje 
une vore artesanàl: Aldo Rossi al 
à scrit i tescj, lis musichis, e al à 


curât i rangjaments, il mixag e la 


masterizazion. Une uniche man che 
e fas sì che i dîs tocs a formin un 
unicum, fate ecezion par doi extra: il 
toc “Diferent”, biele interpretazion 
voltade par furlan di “La mauvaise 
réputation” dal cjantautòr francés 
Georges Brassens (ma tu dîsimi ce 
mâl chi jo o fâs se jessi compagn a mi 
no mi pls, se un salvadi vêr come me 
nolè une piore che al sta tal gree) e pal 
bonus track final par talian dedicàt 
al cjant di dolôr dal “Caiman” che 
cumò al “duar cun Dudù” e “tal 
jet di Putin nol salte plui”. Il gnûf 
"Aldo dai Ros" lu vin podît viodi 
dal vîf ai 6 di Dicembar li dal "Teatri 
Giovanni da Udine", là che al à viert 
il conciert dal cjantautòr comasc 
Van de Sfroos (cun lôr ancJe il nestri 
Luigi Maieron). Il disc invezit si 
pues discjamflu di iTunes, Amazon 
e Google Play e si pues scoltà in 
streaming su Spotify. Par ricevilu a 
cjase si scuen là su www.aldorossi. 
net. E no stait a vê masse pòre... lis 


striis no son cussì mâl. E 

...2 frache il “mi piace” 
par seguînus ancje li! 





Venusia Dominici 


«Che di chel agâr dulà che e cor la 
aghe che e puarte il nudriment ae 
cumierie e nassedi la samence pai 
furlans di doman». 

Cun chestis peraulis al à sierât il 
so intervent bons. Duilio Corgnali 
te dì de presentazion dal so libri "Il 
Friûl che anzit. L'agâr" li dal salon 
dal Consei de Provincie di Udin, che 
e àancje sostignude la publicazion di 
chest volum editât di Glesie Furlane. 

Cussì si pues dâ un altri significât 
a chest titul di une opare che e cjape 
dentri 5 agns di riflessions e pinsîrs 
publicâts su La Vita Cattolica dal 
bonsignôr di Tarcint; une rubriche 
che e cjape dentri argoments di ogni 
fate, de politiche al sport, dai fats di 
cronache a notiziis internazionâls. 

PRE DUILIO CORGNALI INTUN DISSEN 
DI GIANNI DI LENA 


Une schirie di "agaàrs" che a puartin 
a une vision global de societàt 
moderne no simpri cussì in linie 
cui insegnaments cristians, ma che 
anzit, a voltis nus mostre un mont 
in lote cui principis di fonde di 
semplicitàt e bon sens. 

Bons. Duilio però al vûl sotlinià 
no dome i aspiets negatîfs dal om e 
de societàt, nol vàl jessi consideràt 
un "pessimist", ma ben al inten dâ 
il suggeriment par pensà a cuai che 
a son i valôrs plui impuartants e dulà 
che al è cussì facil pierdiju. 

AI baste lei par esempli de sò 
lote par rivà al ricognossiment de 
leg 482/99, bataie dulà che lui si 
è mett in prime linie par fà otignî 
ai furlans ce che al jere za di lôr 
dirit costituzional; al è impuartant, 
soredut pai zovins, viodi cemût che 
cul impegn e la ustinazion si puedin 
otignî dai risultàts. 

Cussì come ancje la bataie par 
vê la Universitàt dal Friûl, come 
la convinzion di eleva il furlan a 
lenghe utile par fevelà di cualsisedi 
argoment, e no dome di confinàlu in 
cjase. Bons. Corgnali di fat al à volàt 
spiegà ancje cheste sô sielte di scrivi 
fûr par fàr par furlan, propit par dà 
dignitàt ae marilenghe, ricuardant 
cemft che invezit a lui, te scuele 
cuant che al jere pigul, i vignive 

(al va indevant a pagj. 11) © 

| Simpri bogns 


AA.VV. Nome ché lenga chì a 
ne permet da fevelâ. Federico 
Tavan dai timps di Usmis € 


dal CSA al infinît. Udin- 
San Zorc di Noiar, 2014 


Laurin Zuan Nardin 





FEDERICO TAVAN INTUN DISSEN DI GIOVANNI DI LENA 


E à di sparî la persone par ch'al resti 
dome el poete, ancje se son le stesse 
robe’al scriveve di se stes Federico 
intune letare a une professoresse, e 
chistis peraulis si incrosavin tal me 
cjâf cun chés plui innomenadis di 
Pasolini: ‘È la morte che compie il 
fulmineo montaggio del film della 
nostra vita, solo grazie alla morte 
la nostra vita ci serve ad esprimerci”, 
fàr da glesie di Andreis, il dì dal so 
funeràl” 

Nol vôl dismenteà Federico il 
coletîf Chialtres di S. Zorg. E nancje 
nol vûl sierà la sô figure dentri intun 
cliché che al finirès par distudale. 
E cussì, daspò di vê inmaneàt 
l’incuintri comemoratîf dal Prin di 
Dicembar dal 2013, al à editàt chest 
libri di 136 pagjinis, stampàt in propi 
e fàr di cumierg. Za des primis riis de 
Jentrade, si capìs che nol è un libri 
di routine. La analisi de situazion de 
culture furlane in rapuart al pinsîr 
e a la opare di Tavan e je cence 
rimission, polemiche fin a deventà 
une acuse a dute la societàt dal 
spetacul, al supermarcjàt culturàl. 
Cun tant di nons e di cognons. E cun 
Federico di bessôl a sberlà fin che al 
à podût la sô asse cuintri chel mont. 
Cu lis sôs poesiis (il libri a’nt ripuarte 
une vincjne) e ancje culis letaris: 
clarissimis e plenis di marum lis 
peraulis di p. 108; e particolarmentri 
comovinte la letare a Alessandra (pp. 
10-74). 

Altris vôs a intervegnin a fevelà dal 
poete di Andreis: il poete Antonio 


De Biasio (in poesie), il critic Marc 


Tibaldi, che al analize la opare di F. 
T. dal pont di viste leterari, Raff BB 
Lazzara e un utent dal centri di salût 
mental di Manià (e vignarès voie di 
no crodi a ce che nus conte...). 

E po o vin i doi articui di Garlini 
che a son a la origin des riflessions 
polemichis de jentrade. 

Il volum al è completàt di une 


des 


Federico e des traduzions par talian 


cronologjie perfomancis di 
di dutis lis paginis furlanis. E in plui 
une schirie di dîs fotografiis che a àn 
ancje la funzion di separà une sezion 
di ché altre dal libri. 

Un libri che al scJjasse, che al vûl 
scjassà. Al sarès biel sintî il pont di 
viste des personis clamadis in cause 
inte jentrade. E, se al ves di inviàsi un 
dibatit vivaròs, jo o butarès lì, ancje 
jo, une citazion e simpri di Pasolini: 
"(...) la cultura piccolo-borghese (...) 
è qualcosa che porta sempre della 
corruzione, delle impurezze, mentre 
un analfabeta, uno che ha fatto solo 
i primi anni delle elementari, ha 
sempre una certa grazia che poi va 
perduta attraverso la cultura. Poi 
la si ritrova ad un altissimo grado 
di cultura, ma la cultura media è 
sempre corruttrice". 

A mi mi par che Federico al ves 
conservade ché grazie de tierce o 
cuarte elementàr e, intal stes timp, 
che al fos rivât a altissin grât di 
culture. Ce pensino su chest cont e 
su chest libri, ducj i inteletuài che, 
intal 2008, a àn vàt il mert di spindisi 
par fai otignî a Tavan i beneficis de 


leg Bacchelli? E 

Sul principi dal secont mileni la 
situazion teritoriàl — politiche dal 
nord est de Italie che nus interesse 
e pues jessi presentade in struc su 
di une cJarte là che e je marcade la 
influence dal mont bizantin. Par dîle 
in curt une usme des diferencis che a 
esistevin fra l’imperi roman di orient 
e chel di ocident. Si trate di areis 
su la cueste dal mâr adriatic che a 
cjapin dentri la lagune di Vignesie, 
ché di Grau e la coste de Istrie, 
insumis areis margjinàls pal Sacri 
Roman imperi cussì saldementri 
pet a la tiere ferme. Dal rest ancje 
i Langobarts, che par vie che a jerin 
cetancj e cun cussience di gjarnazie 
si pues ben dî che lôr a forin il grup 
plui popolòs di int tal Friûl daspò 
de fin dal Imperi Roman di soreli 
a mont, no verin masse passion pal 
mâr. E su la tiere ferme dongje a ce 
che al restave de antighe presince 
romane si podevin cjatà ancje picui 
grups di ints poiadis in conseguence 
dal sfantàsi dal imperi o puartadis da 
migrazions e invasions. 

In cheste marche popolade di ints 
svariadis, cun interès, tradizions 
e civiltàts ancje lontanis, al nas il 
Patriarcjàt di Aquilee sicu principàt 
autonom inte suaze dal gnûf Sacri 
roman Imperi. Nol è un câs che 
l’embleme storic de Patrie dal Friûl 
al mostre : “Donna con abito sontuoso 
et vario” e al spieghe “a dire de la 
diversa qualità de’ Signori di che 
è abitata”. Il stàt 


patriarcjàl nol jere ereditari e chest 


questa provincia 


al rindeve secondarie ogni mire di 
espansion teritoriàl. Par uns doi 
secui, dal 1077 al 1251, i patriarcJis 
a forin todescs e il mont gjermanic al 
fo di esempli e pont di riferiment pal 
Patriarcjàt di Aquilee. Lis lenghis 
des Gjermaniis si doprilis tai granc] 
e picui palags dal guvier mintri che 


il latin classic al continue a jessi la 


(al va indevant a pagj. 11) © 

AL CINE CUN BETE 


(motul-man 


Bete di Spere 


Up ig 


Và, 

TO 
I NI 
i/i 


Bruce Vuaìne, un frut di vot agns, 
fi di doi miliardaris, une sere al jes 
dal cine cun so pari e sô mari, ma 
un malvivent ur va dongje cuntune 
pistole par une rapine, e dopo vêur 
robât i bêçs, ju cope, lassânt li, vîf e 
plen di pôre, dome il piçul. 

In chê sere, Bruce al zure di lotâ 
dute la vite cuintri i criminâi de so 
citât, Gonârs City. 

Cressût dal maiordom di cjase 
Vuaìne, Bruce al scomence une 
schirie di alenaments pe ment e pal 
spirt, robis impussibilis par cualsisei 
furlan, come stâ dôs oris devant di 
un spritz e di une fete di frico cence 
cerçâju, o cjalâ un ort plen di jerbatis 
cence gjavânt nancje une. Dopo agns 
e agns, Bruce al è pront: "O sarai une 
creature nere, che e fâs pôre dome 
a cjalâle" 

"Un arbitri di Juve-Udin?", al 
rispuint il maiordom. 

"Biele idee, ma no: o vevi tal cjâf 
un gnotul", al dîs Bruce. 

E cussì, al devente Gnotul-Man, si 
fâs un costum di gnotul e al costruìs 
la Gnotul-mobile: une Ape cul motôr 
trucât e cun tacâts cent mil imprescj, 
come un canon, un radar e ancje une 
vuarzine (no si sa mai). 

In chei dîs, un gnûf malvivent al 
sta fasint tremâ di pôre Gonârs City: 
Joker, un om vistît di paiaç, che al sta 
metint sot incjantesim dute la citàt 
cuntun bevarin special. Duc] chei 
che lu bevin, no rivin plui a lavorà e 
a àn dome vole di ridi e di lâ a cjapà 
soreli (cumò provait a induvinà di 


dulà che al ven Joker!). 





Un disastri: a Lignan no je plui 
nancje une buse par parcà e Gonàrs 
City al sta lant a tocs, parcè che 
nissun al comede plui nuie. 

MailplandiJokeralè ancjemò plui 
ambiziòs: al vûl meti il so bevarin tal 
stabiliment de Goccia di Carnia, par 
spandi la sflacJe e la voie di là al mâr 
in dut il Friàl. Gnotul-man al fâs di 
dut par ferma Joker, e al clame ancje 
in jutori un so amì supereroi: Robin? 
No, Capitan Cjargne. 

Ma Joker al ferme Capitan Cjargne 
cjantant "El can de Trieste" (lis 
cjancons triestinis a anulin ducj i 
siei superpodés). 

Gnotul-man, cu la sò potente 
Gnotul-mobile, al rive a cjapà Joker 
prime che al meti il bevarin te aghe 
natural, ma nol baste: il manigolt 
al veve bielzà incuinat ché cu lis 
bufulutis. 

Parfortune, lis bufulutis de Goccia 
di Carnia a son cussì fuartis che a 
anulin duc] i efiets dal bevarin: il 
Friûl al è salf. Joker al finìs ai lavôrs 
sfuargàts (piés di une condane a 
muart, parun triestin), e Gnotul-man, 
aplaudît di dut il Friûl, al regale ae 
polizie un Gnotul-segnal, par che lu 
clamin cuant che ur covente: "Baste 
pontà la lûs tal cîl e chest imprest 
al proiete une forme che mi clame 
subit!" 

"Un gnotul?", al dîs il poliziot. 

"Biele idee, ma no: o pensavi a un 
muset e a un spritz". 

Sigle final: ta-da-da-da-da-da, 
ta-da-da-da-da-da-da-da-da-da, 


Gnotul-maaaan! E 

Il non dal mês al ven di December, 
il diesim dal antîc calendari roman 
di Numa. Dicembar al è il diesim 
secont e ultin mês dal an. Chi la 
grande ruede dal timp e ferme la sô 
corse, lant daûr di chê dal soreli che 
si ferme tal so pont plui bas, il solstizi. 
Di fat, viers il vincjesim prin dì il 
soreli al pâr tocjâ il pont plui profont 
de els li che al ferme la sô corse tal 
emisferi austrâl o zodiac di meridion 
par tornâ a cjapâ la corse par ledrôs, 
chê viers setentrion, che lu puartarà 
Par 


chest, Dicembar al siere dal dut la 


fintremai al solstizi di Istat. 


Sierade e al fâs taca l'Invier. Tal grant 
moment dal solstizi, lis zornadis a 
son ridusudis al lôr minim di lûs e 
di durade, intant che lis gnots a son 
ae lôr colme di scûr e di lungjece; al 
è chest il moment critic dal passag 
dal solstizi, pont clâf dal cicli eterni 
dal timp e dal cosmi, li che il scûr 
al vinç su la lûs, cuant che dut al 
mûr par tornà a nassi, dut al finìs par 
tornà a scomengà tal ritmi misteriòs 
dal univiers. 

In chest pont di fonde dal calendari 
atronomic, fieste de lûs che e torne 
a nassi (o ben Nadal dal soreli) e 
che e tache a tornà a cjapâ fuarce 
te maree dal scûr, tantis civiltàts e 
tradizions di culture a àn celebràt 
simbolisims di soreli une vore fuarts 
e il stes cristianisim al à logàt propri 
a chest pont la nassite di Jesù Crist. 
Duncje, la grande fieste dal solstizi- 
Nadal e à metàt adun une vore di 
caratars e significàts sacris, magjics 
e tradizionài che ancje la "societàt 
agrarie" furlane e à simpri fiestezàt, 


tramandant fin al dì di vué dute une 

schirie di usancis e consuetudinis 
Tal Friàl de alte il 


simbolisim dal solstizi (val a dî lis 


popolars. 


alegoriis de lote jenfri la lûs e il scàr) 
al è ancjemò introdusît de fieste di 
Sant Nicolau cu la s6 lote cuintri 
i krampus, entitâts des tenebris e 
fuarcis ctoniis de nature, par po 
Jessi puartàt indevant dapardut de 
fieste di Sante Luzie (date antighe 
dal solstizi di Invier) che come 
Sant Nicolau e puarte regài augurài 
ai fruts. E va indevant duncje cul 
Nadal, fieste des fiestis te tradizion 
de partecipazion ai rituài religJòs, 
aes usancis culinariis, aes lûs dal 
peç furnît pe fieste e al presepi, par 
po lâ indevant tai rituài de cuestue 
di bon auspici e des usancis dal Prin 
dal an par sieràsi, propri un mês dopo 
dal so inizi, tal grant spalt pe fieste 
de Pasche Tafanie. 

In Dicembar i cuadris de nature 
a son dispuets, fers e desolts, 
come muarts sot di cîi pengs; i 
arbui incantesemAts, la jerbe secje 
e scridelide, monts, culinis, boscs 
e plans a son deserts, a tremin sot 
des scoreadis di aiar glacàt o a son 
sepulîts sot di une coltre di néf, 
intant che il mâr al è in burascje o 
ingrispàt des bugadis de buere. In 
Dicembar dut al è pardabon finît sot 
dal mantiel dal frét, de glace, de néf 
e des brinadis. Dome tal scûr e clip 
vintri de tiere la vite vegjetàl e polse 
tes lidrîs e tes semencis che planc 
a planc si trasformin, biel che ché 
animAl e duar fisse, te spiete che al 


torni il clip dal soreli. E 

O vin scomençât chest an dal "Ferâl", 
la rubriche dedicade a pre Antoni 
Beline, riproponint une sô riflession 
a pontadis. Il test complet al à il titul 
"I Furlans e il templi" e al presente un 
resonament sul rapuart dai Furlans 
cu la fede e la religjositât. 
kkk 


(decime prime pontade) 


[...] I FURLANS E IL TEMPLI 


4. LA RELIGJON DAI 
FURLANS 
Unecomunitâtnaturaliter 
christiana ma pôc 
catoliche 
DaimieiagnsdiCjargne,fondamentài 
par tantis resons, o ricuardi cun 
afiet particolàr la int di Treli, che si 
diferenziavin di ducj i paîs e borcs 
dal comun di Paular. A jerin ducj 
unîts di ca e di là de uniche contrade 
che e traviersave il paîs d’insom fin 
dapît. Un nît di âfs operosis o, seont 
i paularins, un nît di liparis. Di fat ju 
clamavin “i ribei”. No jerin di glesie 
nanc]je par scomesse e a vevin simpri 
cavilàt cui predis che il vescul ur 
mandave plui par tignîju sot che par 
passiju. 

Par cont di sacraments e di messis 
al jere di sgrisulàsi e tantis feminis 
a jerin plui mastinis dai oms. Mi 
visi che o soi lat a cjatà la Sule, une 
femine dute lavòr e cjase, che si 
disfave par fà un plasé ma che no 
tu vevis di véi indiment ni glesiis ni 
Signòrs. Il so om al jere muart jù pes 
Africhis e jê e jere restade vedue cun 
cuatri fruts tant pigui che “a stavin 
ducj sot di un zei, come i polegs sot 
de glogje”. Cuant che le invidavi a 
vignî a messe, magari dome par fâle 


“Che a ledin 


lis sôs preferidis, che cun me al è 


ingjaulâ, jê mi diseve: 


stàt vilan fin avonde”. Naturalmentri 
i scjampave cualchi croste di chés 
penzis e jo 1 domandavi: “Disétmi 
mo, Sule. Dopo blestemat, no véso 
un fregul di rimuars di cussience? 
“Tant ben che 


mai, siôr. Come cuant che si cjol il 


Cemat si sintîso?”. 


vueli di rig”. 

Cul timp a àn tacàt a vignî un biel 
troput di feminis e ancje la canae. 
I oms a stavin di fûr, sentàts sul 
muret. Chei che a vignivin dentri 
regolarmentri a jerin une infime 
minorance, di contâle sui déts, e 
te opinion publiche no jerin nancje 
i miòr. Cun dut a chel o pues 


testemoneà di no vé cJatade tante 


solidarietàt e tante colegance in 
nissun altri paîs. Si devin une man 
tal fa sù la cjase o tal comeda il 
stali; a vore pai pràts a levin simpri 
in procession come lis furmiis e, 
magari blestemant, a àn tignàt i 
viei a cjase, a murî intal lôr jet. Li o 
pues dî di vê cJatade propit un’anime 
luterane, che no sopuartave peandis 
e brenis glesiastichis e confessionàls 
di nissun gjenar. Par me, o scuen dî 
che o ài cjatade int splendide, ancje 
se il belang cultuàl nol è stàt esaltant. 
Chi o sin rivàts un pôc al cor de 
cuistion: la religjositàt dai Furlans, 
che no ame masse une mediazion 
glesiastiche ma che e preferìs un 
contat personal cun Diu. Se o ves di 
da dôs cualifichis a cheste religjon o 
religjositât, le clamarès serie e sobrie 
o misurade. 

Une religjon serie e 
remissive 

La serietât di une religjon e sta tal 
concetaltche sià de divinitàt. Poben, 
i Furlans a àn simpri viodût e crodût 
intun Suprem parsore di nô, che al 
à tes sôs mans il nestri destin e al 
dispon dut a so plasiment e volé. Lu 
palese il nestri mt di dî: “Al sarà ce 
che Diu vorà”. “Ce che al è destinàt 
nol mancje”. “Dut a glorie di Diu”. 
Chest sens alt (=trassendent) di Diu 
nus puarte a cjapàlu in maniere serie 
e a no tentà compromès o fufignis. 
Denant di une disgracie o di un mAl, 
di altris bandis si scomence a clamà 
duc] i sants, a impià cJandelis, a bati 
santuaris e a fà avôts a rafiche cirint 
di fâi cambia idee o almancul di fâi 
sierà un voli. Un bon Furlan chest 
no lu fâs. Al acete ce che Diu al à 
destinàt, savint o pensant che al vedi 
reson o une sô reson par fà chel tant. 
Lu vin provàt in tantis disgraciis e la 
ultime e Je stade ché dal taramot, che 
no vin contestàt Diu par un flagjel 
che al podeve segnànus par simpri. 
O vin domandàt dome di dânus une 
man, se al crodeve, par tornà a Jevà 
in pîts. 

Cheste religjon, che jo le clami serie, 
e à il pericul di fânus plombâ tune 
sorte di fatalisim, di rassegnazion, 
di passivitât che e pò tramudâsi in 
pegritàt o alibi par restà cul cûl par 
tiere. Une religjon dal gjenar e je 
une providence par cuant che ti va 
mâl, ma no ti judarà trop a stà ben. 
Soredut e je periculose par un popul 
che al è za puartàt, par tantis liendis 


storichis e resons economichis e 

psicologjichis, a vê pocje stime di 
sè, a acetà dut, a crodi di vê dome 
dovés e mai dirits. Une scuele serie, 
al diseve don Milani, e à di insegnà 
la supierbie ai umii e la umiltàt ai 
supierbeòs. 

Cuant che o feveli di sobrietàt, o 
intint la maniere misurade, discrete, 
personal, no sunsurose e no tabaiote 
di vivi la religjon. A diference di 
altris culturis, che a fasin lis garis 
tal esternà la lôr religjon al limit 
dal folclôr e dal ridicul, nô Furlans 
o sin une vore gjelòs de nestre 
fede e int fevelìin ancje masse pdc. 
E lis 


come 


manifestazions esteriòrs, 


devozions, processions, 
superstizions, adunadis, se a passin 
une certe misure, a son cJaladis plui 
cun suspiet che cun afiet e stime. Al 
contrari dal Venit, che no si è mai 
masse devots e preots, un Furlan 
masse catolic al sune di esagjeràt, di 
stonat, di fals. Al palese pocje serietàt 
e pòc caratar. Paradossalmentri o 
preferìs un che nol va mai in glesie 
a un che al va masse e, fra doi mâi, 
o preferìs une mignestre lamie a une 
masse salade. 
Une religjon sobrie e 
misurade 


w 


Cheste sobrietàt e à un riflès te 
discrezion dal cult dai sants. O preìn 
dome chei che a puedin judAnus cun 
cualchi gracie concrete, peade a la 
nestre vite di ogni dì. Chei sants che 


DS 


la tradizion e à metût sorestants di 


cualchi malan dai cristians e dai 


~ 


nemâi. Parcè che cuant che si è 
puars e no si à nissun di avodâsi, si 
pree un sant che nus dedi la gracie 
che nus covente par tirâ indenant. 
Une cjadele o une palanche par une 
gracie piçule. La nestre devozion a la 
Madone e je fate plui di solidarietât 
e di compassion pe sô vite martare, 
tant someant a la nestre, che di 
speculazion par vê cuissà ce plasês. 

Cun cheste fonde psicologjiche 
e cuntune vision dal mont cussì 
concrete e prosaiche, al è clâr che 
lis organizazions, lis associazions, 
i moviments carismatics, lis azions 
catolichis no fasin lidrîs, almancul 
te int plui serie. E se a cjapin pît a 
fuarce di bati e di tontonA, a colin a 
pene che al cambie aiaro che si cerce 
un salustri di libertàt. 

Sfueant lis rivistis diocesanis dal 
episcopàt di Nogara (1928-1955) 
e ancje un toc di chel di Zaffonato 
(1956-1972), si cjate une insistence 
ossessive, sfuarcade, spropositade, 
stonade, patologjiche su l’Azion 
Catoliche. A vevin di tesseràsi duc], 
dai canais di scune ai viei cul pît te 
buse, e, par dà l’idee che la robe e 
cjapave simpri plui snait, si veve di 
cressi ogni an il numar des tessaris. 
Cussì l’esercit dai catolics impegnàts 
si infoltive simpri di plui, lis sachetis 
dai plevans che a scugnivin paià 
plui di cualchi tessare par fâ biele 
figure cul vescul a jerin simpri 
plui sclagnis e il dut si riduseve a 
numars, a organigramis, a une bufule 
che la prime svintade di libertàt e 


di modernitàt le à fate spreca. Dulà 


DICEMBAR 2014 


ise “la falange di Cristo Redentore”? 
Dulà sono “gli arditi della fede” e 
“gli araldi dell'amore”? Dulà sono i 
fans di Maria Goretti e di Domenico 
Savio? Dopo di jessi esplodude come 
ilfonedebombeatomiche, culastesse 
velocitàt e Je lade in fum, jemplant 
di desolazion e di muart canonichis, 
ricreatoris, glesiis, sezions di partît 
e vie. Une fin precipitose e innaturàl 
par une robe precipitose e innaturàl 
tal nassi. 

Al sarès interessant rifleti sul 
rapuart fra i Furlans e il predi, che 
al è l’esponent plui visibil e plui 
concret dal templi. Un rapuart di 
malinfidence e di distac, di sotanance 
e di ironie, remissîf e ostîl. La int e 
rive a fà ancje une distinzion fra il 
so plevan, se al è bon, e la categorie 
dal predessam e a salvà la persone 
ancje se il judizi su la categorie al è 
negatîf. Intal predi, soredut intal so 
plevan, la int e cJale plui la umanitàt 
che la sacralitàt e une sane umanitàt 
e je simpri preferibil a une grande 
sacralitàt. Il judizi de int sul predi 
al è specularmentri contrari a di 
chel de istituzion glesiastiche. Pa la 
cuàl chel che la curie e considere un 
trist predi parcè che al è pôc sacràl 
e masse uman al è benvolît de int 
e chel che la curie e considere un 
predi model al è a pene sopuartàt 
de int e pdc benvolt. O ài viodût, 
e o podarès fâ nons e cognons, la int 
a vaî come scoreade la muart di un 
predi che al veve esagJeràt tal bevi 
e al jere stàt un pôc libertin, e no 
pues dismenteà la glacere che e à 
compagnàt al cimitieri un predi che 
ju veve tormentàts cun predic]jis, e 
funzions e corezions su la castitàt, 
su la mode, su la politiche, sul gjaul 
e sô mari. Istintivamentri la int si 
tache al predi mancul presonîr dal 
templi e si slontane di chel che al 
vîf esclusivamentri in funzion de sô 
sacralitàt. 

Cjalant in maniere gjeneràl e 
forsit aprossimative la categorie dal 
predis, che in Cjargne a jerin clamAts 
“corvacs”, la int e viòt il predi simpri 
de bande dal podé, de autoritàt, dal 
ordin, dai grancj e dai siôrs e duncje 
si à di dai il so e lassaAlu lA pai siei 
viags. E se un predi al ven fr, come 
la pluritàt, de biade int, il saltalè plui 
rissolàt e impressionant. Dut chest ti 
puarte a no metiti mai cuintri ma a 
no vé mai masse confidence. Nancje 
te confession, viodude e vivude plui 
come une cròs che une liberazion. 
Venti sù a vevin une sorte di litanie 
che e diseve: “Regjina martyrum et 
confessorum mai”. Tant a dî che no 
si à mai di contà dut, nancje al predi. 
Mi à fat pensà a Pasche di chest an 
une femine di Vileuarbe, une des 
pocjis vignudis a confessàsi. “Nol 
è che o sinti la dibisugne, ma o soi 
vignude plui par vizi...”. Dut chest al 
fas capî che il templi al è sopuartàt 
come un mâl necessari, ma al reste 
une struture lontane, stranie, plui 


glotude che volude. I 


[...]) 


(al va indevant sul prossim numar) 

Ché dai 9 di Novembar e je stade 


une vere e proprie manifestazion 


('Catalogne, 


legjitime cuintri 


civiche a pro de indipendence. Plui 
in detai, e je la plui grande di chés 
fatis fin cumò e ché che si pues 
cuantificale miòr, su la fonde dal 
numar di duc] chei che a son jentràts 
intune des 6.430 cabinis eletoràls 
a disposizion e daûr de valutazion 
dai osservadòrs internazionài che 
a àn seguît la consultazion e le àn 
Judicade regolar. 

Cussì il guvier spagnl si cjate in 
difese de legalitàt di cumò, intant 
che la rivendicazion catalane di 
indipendence e fâs indenant une 
costituente 


legjitimitàt gnove e 


alternative. E © M.S. 

CT Friùl che anzit' di pagi. 
8) 
«Che di chel agàr dulà che e cor la 





aghe che e puarte il nudriment ae 
cumierie e nassedi la samence pai 
furlans di doman». 

Cun chestis peraulis al à sieràt il 
so intervent bons. Duilio Corgnali 
te dì de presentazion dal so libri "Il 
Friûl che anzit. L'agàr" li dal salon 
dal Consei de Provincie di Udin, che 
eà ancje sostignude la publicazion di 
chest volum editàt di Glesie Furlane. 

Cussì si pues dà un altri significàt 
a chest titul di une opare che e cjape 
dentri 5 agns di riflessions e pinsîrs 
publicats su La Vita Cattolica dal 
bonsignòr di Tarcint; une rubriche 
che e cjape dentri argoments di ogni 
fate, de politiche al sport, dai fats di 
cronache a notiziis internazionals. 
Une schirie di "agaàrs" che a puartin 
a une vision global de societàt 
moderne no simpri cussì in linie 
cui insegnaments cristians, ma che 
anzit, a voltis nus mostre un mont 
in lote cui principis di fonde di 
semplicitàt e bon sens. 

Bons. Duilio però al vàl sotlinià 
no dome i aspiets negatîfs dal om e 
de societàt, nol vàl jessi consideràt 
un "pessimist", ma ben al inten dâ 


il suggeriment par pensà a cuai che 


a son i valòrs plui impuartants e dulà 

che al è cussì facil pierdiju. 

AI baste lei par esempli de sò 
lote par rivà al ricognossiment de 
lec 482/99, bataie dulà che lui si 
è mett in prime linie par fà otignî 
ai furlans ce che al jere za di lôr 
dirit costituzional; al è impuartant, 
soredut pai zovins, viodi cemût che 
cul impegn e la ustinazion si puedin 
otignî dai risultàts. 

Cussì come ancje la bataie par 
vê la Universitàt dal Friùl, come 
la convinzion di eleva il furlan a 
lenghe utile par fevelà di cualsisedi 
argoment, e no dome di confinalu in 
cjase. Bons. Corgnali di fat al à volàt 
spiegà ancje cheste sô sielte di scrivi 
fûr par fàr par furlan, propit par dà 
dignitàt ae marilenghe, ricuardant 
cemût che invezit a lui, te scuele 
cuant che al jere pigul, i vignive 
impedît di fevelaàlu o scrivilu; e al 
pense cun afiet ai moments di cuant 
che i siei fradis i domandavin di leiur 
lis pagjinis par furlan propit de La 
Vita Cattolica tal clip de stale. 

Un struc di storie personal che e 
mostre trop che bons. Duilio al à volàt 
a fuart scombati pe nestre identitàt. 


DI 


Come predi furlan, al à ancje 
dimostrade fiducie pe introduzion 
dal messal in lenghe furlane, che di 
cetancj agns al è pront ma in spiete 
di une aprovazion. 

Te zornade de presentazion, ai 28 
di Novembar, a jerin in tancj che a 
àn volt scoltà lis sôs peraulis e dà 
un pigul contribàt, come par esempli 
il professor Raimondo Strassoldo che 
dilunc dal so profont intervent al à 
sotliniàt cemfit che bons. Duilio si 
cjapedi a cûr des sortis dai furlans 
e dal furlan; «al è un plasé» al 
continue Strassoldo «lei la veretàt 
tai siei "agàrs" che a partissin dai 
fats sucedûts par sedi spiegàts cun 
riflession». 

Peraulis di preseament ancje di 
bande dal president de Fondazion 
CRUP Lionello D'Agostini che al 
à ringraziàt pre Duilio Corgnali pal 
ûs mai cussì scontàt dal furlan te sô 
opare, «une scriture lizere ma mai 
banal che nus zove par tornà a cjapà 


vigôr tal savé di sedi furlans». I *© 


V.D. 

('La mestre organizazion 
aministrative e à lidris 
di 


fondis. Seconde part' 

lenghe de scuele, de int studiade e 
pal plui, dal scrivi. I predis a van 
indenant cul latinorum dai lôr libris. 
E il popul? Il popul al cree, dute par 
se, la lenghe furlane davuelzint Il 
“sermo rusticus” aquileiés in maniere 
autonome e particolàr tant che intun 
codig dal =1250, che si lu cjate in 
vatican, al è scrit cussi: “Forum 
Julii est provincia per se, distincta 
ab aliis provincis prenominatis quia 
nec latinam linguam habet, nec 
sclavicam, neque theutonicam, sed 
ydioma proprium habet nulli italico 
ydiomati consimile” (Il Friûl al è une 
provincie par so cont, diferente des 
altris provinciis za nomenadis parcè 
che nol à la lenghe latine, ni ché slave 
ni ché todesc]je ma al à une fevelade 
proprie che no je simile a nissune 
altre fevelade taliane). Al guvier 
de Patrie, sicu Stat, il Patriarcje 
cul Parlament; a la aministrazion 
dal teritori lis Viciniis. Il parlament 
al è format des rapresentancis dal 
clericàt, de nobiltàt e, prin in Europe, 
ancje des citadinancis intant che 
lis Viciniis a son inlidrisadis sul 
teritori. Cemît podevie stà adun une 
tal sfilze di realtàts? I principis di 
fonde a jerin pôcs e clàrs par duc] 
mintri che il nivel des Viciniis al 
podeve tignî cont di ints e esigjencis 
diferentis. Tornant al embleme de 
patrie si lei ancje: Donna.. “posata 
ad una grande e feconda vite” e al 
spieghe “a dire che vi sono vini di 
grande ricchezza”; vér ma no stin a 
dismenteàsi che la vît e je un grant 
simbul dal cristianisim e che in ogni 
cjase furlane si plantave une vît 
dongje de puarte. 

A Vignesie, il 9 di setembar dal 
1420, tal senàt de serenissime si 
proclamave: “Quello che abbiamo 
fatto contro la Patria del Friuli, lo 
abbiamo fatto soltanto per assicurare 

il nostro Stato” e si zontave: “non 
in odio di qualche Chiesa né per 
ambizioni di maggiore stato, ma solo 


per difesa del nostro Stato abbiamo 

sottomesso la Patria del Friuli”. 
Che la 


carateristichis de dominazion si lu 


sumission e ves lis 
viòt a clàr confrontant cul origjinari 
il gnûf embleme de Patrie dal 
Friûl frescjàt sul sufit dal salon dal 
parlament tal cjastiel di Udin tornata 
fâ su dai venezians passts i taramots 
dal prin 1500. La femine che cumò 


DI 


e rapresente la patrie no à plui ni 
dispostece ni dignitàt, ogni simbul 
di podé e di culture al è tes mans des 
figuris alegorichis de serenissime. Di 
fat si formà une gnove stratificazioni: 
culture alte e culture vîl, sore lis 
trombis de glorie, sot la cosse dai 
prodots agricui. Sorestants e sot 
stants e ben si intint che chei che di 
prin a vivevin in Friûl a jerin avodats 
a Jessi sot-stants. 

Il Parlamentnolfosieràt, albastave 
svuedalu di podé. Lis Viciniis a 
restarin pal cuarp bas dal teritori za 
che Vignesie, citàt-Stàt “da mar”, e 
tignive in cont la tiere ferme nome 
par ce che e podeve da. A chés ints 
cussì pòc preseadis ur restave il valòr 
identitari de lôr lenghe furlane. 

La bissebove napoleoniche eœ 
savoltà dut il mont european, la 
serenissime, il parlament de Patrie 
e ancje lis Viciniis a forin sostituidis 
da comunitàts. Cul grant frét e la 
cjaristie dal 1816-17 al tacave ancje 
pes ints furlanis il timp dal “libars 
di scugnî lâ”. Cui che al jere salt e 
al veve avonde fuarce al si puartave 
dar: valôrs di fede cristiane, lenghe 
furlane, concretece di vite e voie di 
lavorà. Dal secul apene passât 
o dîs che al baste pens che i valòrs 
soredits nus àn judât a vignî far des 
sdrumadis di dôs grandis vueris e des 
maserlis di un taramot. 

Prin di tornà a sierà in scJaipe i 
miei pensîrs ur lassi fâ un ultin svol. 
Cemût mai che nô duc] si saludin cul 
“mandi” e si declarìn prin furlans e 
podopo brauròs dal nestri paisut 
cu la sô variante di lengag? Cemît 
isal che dal forest nus viodin come 
un grup sieràt intune uniche etnie 
mintri che o vignìn fair dal misclig 
di cetantis razis? Il sproc ‘fasìn di 
bessôi” isal di ridi o pluitost di capîlu 
tant che la voie di Jessi protagonisc] 
dal propri futàr intune forme di 
federalisim progressîf? 

Ocjo che ancje chei che a vivin tai 
Stat Unîts de Americhe a cjantin duc] 
“born in the U.S.A.” ancje se a son di 
etniis, stàts, lenghis, usancis e colòr 
di piel diferentis. Dutis chés ints a 
stan insieme parcè che a spartissin 
i valôrs di fonde, pôcs e clàrs, intant 
che a rispietin lis identitàts di 
ognidune par dut il rest. 

E i valòrs de Europe? Père ancje 
lidrîs 


figurìnsi a stabilî principis clàrs e 


a ricuardà lis cristianis, 
lecs di fonde semplicis che duc] a 
puedin capî, sintî e rispietà. Miôr 
incjocàsi di normis e  regolaments 
fint a lis aìnis che cussì ogni stàt 
monolitic di riunde dal votcent al 
pues interpretàlis a so comut no cate 
i principis. Il *© G.S.P. 

special «Met fûr la Patrie»: contatinus ae 
nestre mail (info@lapatriedalfriul.org) e 

Scomencade culprinnumardal2014, 
ve ca la nestre "cuintristorie" de prime 
vuere mondiàl memoreade chest 
an. Une grande tragjedie che e à 
puartade la muart di tante puare 
int, e che in Friûl e à mettt furlans 
cuintri furlans in non di decisions 
cjapadis parsore dal lôr cjâf. Nô o 
contarìn storiis e aspiets de cuistion 
che la retoriche dai Stâts nazionâi no 


à mai contât. Ħ®¢ Redazion 


E ce sucedial dopo? Une volte che 
i esercits si son smobilitàts, che i 
siôrs de vuere a àn firmât i tratàts, 
che i muarts a son stàts sepulîts e 
lis lagrimis des maris suiadis? Ce aie 
lassade al Friûl cheste sflandorose, 
epiche, declamade “Vuere sacre ae 
Bandiere”, onorade dai siei erois, 
imbastide par difindi e par slargjà 
i siei confins? Muarts, disperazion, 
fam. Ve chi, ce che al è restàt. La 
bugade mortàl de Spagnole, la 
tremende influence che e à finît 
di copà i plui debii, i vecJos, i 
Une 


dai cjamps di bataie, ruvinade dal 


denutrîts. tiere sledrosade 
sac e bandonade tal pustot. Paîs 


sdrumàts, disperazion, voie di 


A 


scjampà vie, a cirî “in lasimpon”, 
pai trois dal Mont, une pussibilitàt 
che dopo tancj sacrificis imponûts 
no vignive concedude. Magari in 
France. O in Argjentine. In Canadà. 
E centenârs di fameis de Valcjanâl 
o des Vals, obleadis a bandonâ lis 
cjasis dai lôr vons, a sielzerin di 
trasferîsi in Austrie, in chel che al 
restave dal grant Imperi, preferint 
jessi dispatriâts ma pûr simpri intun 
paîs tant plui civîl di chê Italie che 
ju voleve masanâ intune culture 


e intune societât che no rivavin a 








j 


* 


pr _ i 
-= n - = = 


ricognossi tant che la lôr. Nol baste. 
Une sdrume di soldAts, di casermis, 
di guarnigjons in monture a forin 
inviadis di dute Italie a presidià i 
confins chi di nô. Un mat par agjevolà 
i matrimonis fra talians! Une azion di 
snazionalizazion cidine e strissant, 


al dîs cualchidun. A 


la retoriche dai monuments, dai 


inventàsi 


sacraris, là che 1 vues insanganàts 
dai muarts a saressin deventàts, 
intune liturgjie macabre di muart, 
l'esempli par chei fîs che di li a pdc, 
a pene cualchi an, a varessin vt di 
metisi ancjemò une volte in monture 
par murî in Grecie, Jugoslavie o 
in Russie. Ce grande bufule, ce 
straordenarie coionade, lusint di 
medaiis, paradis, memoreazions. 
Iscrite intune sdrume di patachis, di 
poesiis fatis recità a memorie di plui 
di cualchi mestre masse ubidiente 
ae corone, di contis ispiradis a dute 
cheste propagande insopuartabile e 
esagjerade. Ator di chei monuments, 
e nasseve di fat la retoriche dal 
Fassisim, la esaltazion de “biele 
muart” pe patrie, il sacrifici des 
maris, l’imolàsi dai fîs. E vie acamb1â 
il cognon des fameis, il non dai paîs, 
parcheafossinilpluitalianspussibil. 
Massime chei sclafs. Si che duncje, 
Zabnice (non sloven che come in 
furlan al volarès dì “tiere di 'savis”’) 
al devente, inte ridicule traduzion 
taliane, Camporospo. Ma stant che 
nol pàr bon, ve il plui patriotic 
“Camporosso”, ven a stài tiere rosse 
di sanc imolt par une bataie juste. 
Ché scombatude cuintri i turcs tal 
‘400 magari: ma simpri buine par 
ricuardà che un bon cristian al sa 
ben che la anime spandude cul sanc 


e je plui gradide al cîl, come che a 


1914 - 2014 IL CENTENARI 
DES BAUSIIS E DE VERGOGNE 


zighin i capelans militàrs cuant che a 
benedissin i canons. Il tratàt di vuere 
(che nol fo gran di pàs, viodudis lis 
sôs conseguencis) nus à duncje 
definitivementri glotûts inte panze 
di un stât incjocât di nazionalisim, 
di prejudizis raziâi, cetant grivi e 
bacanot, une vore convint di sburtâ 
chel procès di snazionalizazion 
etniche, culturâl, sociâl tacât tal 
1866, cuant che il tricolôr pe prime 
volte al à svintulât tal cîl di Udin, e 
rilançât tal 1919. Crudelmentri, in 
plui di cualchi câs. Conseguencis? 
O sin stâts presidiâts, militarizâts, 
trasformâts intun gredei di poliziots, 
maressiai e doganîrs. Une situazion 
che cul timp si è ancje complicade, 
si che duncje di une tiere intal “cûr” 
di Europe o sin deventâts il “cûl” 
de Italie, presidi ultin di un stât che 
al à fat une grande fature, simpri, 
a ricognossi la nestre specialitât. 
O vin paiât insome un presit cetant 
alt, e o lin indenant a paiâlu. Par 
chest, il “centenari” de vuere nus 
à paràt une bufule in plui. Une 
comedie tragjicomiche, une burlete 
che nus ingomee ancjemò prime 
che e scomenci. Nol fossial ancje 
dome par ducj i begons che a son 
stàts metàts sul plat, in cheste ete 
di crisi e di dificoltàt. E no podìn 
restà cussì, cence pandi il nestri 
pinsîr, libar, eretic, cuintritindince. 
O vin di oponisi ancje intal non di 
chei vecJos, di chei muarts, di chés 
feminis, di chei fruts, di ducj chei 
mats che in chestis pirulis o pensin 
di vê almancul un fregul riscatàt. 
Il segn che le vin fate gruesse a 
son lis vôs che i benpensants nus 
àn indregadis par convincinus che 


cheste nestre rubriche e va cuintri 

DISSEN DI GIOVANNI DI LENA 


il spirt patriotic de nazion. Benon. 
Ma di cuale nazion? No di sigàr de 
nestre. Cualchidun nus à dit che o 
vin ofindude la monture, la memorie, 
la storie di tancj zovins che le àn 
puartade murint par fà il lôr dové. 
O volarès podé domanda a ducj chei 
zovins che a son stàts crevàts di une 
granade, o fusilàts dai carabinîrs, 
o che si son pierdùts par simpri 
intal pantan di une trincee, se ché 
monture ur è stade comude cuant 
che, blestemant o preant o maledint 
re e bandiere, a son crepàts pensant 
ae famee, ai fîs, ai vecjos che no ju 
varessin mai plui viodàts. Nus àn 
ancje dite che chest nestri at di libare 
cussience al riscje di dividi, di meti 
malepàs, di sgarfà tal turbit, cuant 
che invezit o varessin dibisugne 
di pacificazion e di concuardie. E 
invezit, o vin continuît a insisti. A 
vierzi la plaie. Parcè che al val di 
plui un dolér responsabil che une 
mancjance di pinsîr incocalide. E 
une cussience che e rimuardi al è 
il segn di un spirt che no si lasse 
dislidrisà come che al fos une jerbe 
triste. Ma che al ten dûr cu lis ongulis 
e cui dinc], magari pierdint dut ma di 
sigûr no la fam di libertàt. La dignitàt 
di un popul che di simpri al sburte dì 
par dì une vite di fadie, ma libare e 
braurose de sô libertàt. Cualchidun 
nus à ancJe dit che divuardi se cheste 
serie di schiribigs e ves di Jentrà 
intune scuele. Ma il compit di un 
insegnant no isal chel di dismovi la 
cussience? Di sticà il confront? Di fà 
viodi il mont cun voi clàrs, libars di 
ogni fumate? Se la bestie e vuache al 
è segn che je stade colpide. E duncje 
a bon pro! De pâs e de libertàt di ogni 
popul di chest mont. ll 


